qundao/data-zh-poetry huggingface dataset:
偕同人登虞山干元宫
作者：孙介
朝代：宋
体裁：七言律诗

尘嚣咫尺愧山林，胜日追凉得共临。千里江湖堪送目，一轩松竹更论心。清风便自生秋意，小酌何妨到夕阴。归路蝉声满溪谷，为君倚盖一微吟。
县作鹿鸣会屈致冷副端席半出诗侑一献次其韵
作者：孙介
朝代：宋

早叹朝阳一凤鸣，几多风奏动延英。只今故里誇閒适，得使诸生拜老成。妙句独先歌白雪，欢颜亲自酌乌程。鹿鸣故事虽荣观，此段邦人分外荣。
县作鹿鸣会屈致冷副端席半出诗侑一献次其韵
作者：孙介
朝代：宋

早嘆朝阳一凤鸣，几多风奏动延英。
只今故里夸閒适，得使诸生拜老成。
妙句独先歌白雪，欢颜亲自酌乌程。
鹿鸣故事虽荣观，此段邦人分外荣。
句
作者：孙介
朝代：宋

哭愿吾皇不共天。
壬寅正月幼子黄岩尉任将满予与家众先归幼子独留官舍三月作诗八句寄之
作者：孙介
朝代：宋
体裁：七言律诗

三年随汝作初官，父子同知涉世难。饕禄粗欣便老懒，还家仍虑厄饥寒。生来赋分皆前定，天下何时得举安。慈孝睽离怀问膳，试凭双鲤祝加餐。
夜坐偶成
作者：孙介
朝代：宋

堕甑谁能顾，虚舟进所如。无涯身世事，有味圣贤书。发短犹禁栉，园荒可废锄。莱衣幸无恙，何必问其馀。
夜坐偶成
作者：孙介
朝代：宋

堕甑谁能顾，虚舟进所如。
无涯身世事，有味圣贤书。
髮短犹禁栉，园荒可废锄。
莱衣幸无恙，何必问其余。
干道乙酉鬻田训子有作
作者：孙介
朝代：宋

颜回犹自给糜飦，苏子初无二顷田。
知慕圣师瞠若后，岂令恭嫂倨如前。
笔耕得利宁分地，学禄中居总藉天。
卜相既云隳祖业，请令同力奋双拳。
欣欣篇
作者：孙介
朝代：宋

欣欣雪斋叟，年少本孤寒。愁怀厄羁寓，兀坐起长叹。慷慨念前世，圣门真可观。邹人息邪说，吏部回狂澜。钝金须砥砺，曲木待绳弹。幸哉得三男，父子聊自欢。烂舌不令闭，濡毫无使乾。高天揭悬象，绝嶂飞流湍。取舍徇三益，行藏推四端。莺友新择木，鹓雏初放官。言辞凛冰雪，节操森琅玕。神祇傥终祐，骞翥亦何难。
欣欣篇
作者：孙介
朝代：宋

欣欣雪斋叟，年少本孤寒。
愁怀厄羁寓，兀坐起长嘆。
慷慨念前世，圣门真可观。
邹人息邪说，吏部回狂澜。
钝金须砥砺，曲木待绳弹。
幸哉得三男，父子聊自欢。
烂舌不令闭，濡毫无使干。
高天揭悬象，绝嶂飞流湍。
取舍狥三益，行藏推四端。
莺友新择木，鹓雏初放官。
言辞凛冰雪，节操森琅玕。
神祇傥终佑，骞翥亦何难。
江上
作者：孙介
朝代：宋
体裁：五言绝句

滩头鸣榔去，偃仰醉霜月。意倦早归来，风波渺愁绝。
淳熙戊戌在家聚徒期以秋冬随子赴任作诗二绝示诸生
作者：孙介
朝代：宋

为学须当及少年，莫言愚智尽由天。青春若不勤耕种，秋熟徒嗟有废田。此去相从有半年，分携恐在暮秋天。若能早夜思精进，他日生涯胜买田。
淳熙戊戌在家聚徒期以秋冬随子赴任作诗二绝示诸生·其一
作者：孙介
朝代：宋
体裁：七言绝句

为学须当及少年，莫言愚智尽由天。青春若不勤耕种，秋熟徒嗟有废田。
淳熙戊戌在家聚徒期以秋冬随子赴任作诗二绝示诸生·其二
作者：孙介
朝代：宋
体裁：七言绝句

此去相从有半年，分携恐在暮秋天。若能早夜思精进，他日生涯胜买田。
用儿子应时宿龙泉寺遇雪诗韵
作者：孙介
朝代：宋

扁舟趋郡去，携手复同归。款话僧宜访，登山志欲飞。诗能歌白雪，心合念黄扉。莫作儿童语，丰凶有政机。
用儿子应时宿龙泉寺遇雪诗韵
作者：孙介
朝代：宋

扁舟趋郡去，携手復同归。
款话僧宜访，登山志欲飞。
诗能歌白雪，心合念黄扉。
莫作儿童语，丰凶有政机。
答僧道隆惠老融水墨一纸
作者：孙介
朝代：宋
体裁：古风

破林霜后月，烟景夜微茫。妙寄笔墨外，静涵山水光。古融韵可想，老隆意所将。惭我无琼琚，报以永不忘。
送钱叔仪使君之南安
作者：孙介
朝代：宋

使君心事玉无瑕，游戏功名发未华。要省文书翻贝叶，故从江岭访梅花。春风早趁人千里，胜日相思天一涯。唤取名郎著兰省，不须留及两年瓜。
送钱叔仪使君之南安
作者：孙介
朝代：宋

使君心事玉无瑕，游戏功名髮未华。
要省文书翻贝叶，故从江岭访梅花。
春风早趁人千里，胜日相思天一涯。
唤取名郎着兰省，不须留及两年瓜。
雨凉夜坐口占
作者：孙介
朝代：宋

雨阵四五合，回风扫千军。
举头映微月，满空行白云。
烦歊一洗尽，危坐清夜分。
读书意未已，悠然有余欣。
雨凉夜坐口占
作者：孙介
朝代：宋

雨阵四五合，回风扫千军。举头映微月，满空行白云。烦歊一洗尽，危坐清夜分。读书意未已，悠然有馀欣。
雨后
作者：孙介
朝代：宋

呼童捲帘收架书，檐溜忽断云萧疎。
山光水影凈如拭，一川秋意生芙蕖。
雨后
作者：孙介
朝代：宋

呼童捲帘收架书，檐溜忽断云萧疏。山光水影净如拭，一川秋意生芙蕖。
雨后
作者：孙介
朝代：宋
体裁：五言绝句

落日矫乌云，疾风豗白浪。雨声西南来，势剧万马壮。
题张元鼎风雨斋
作者：孙介
朝代：宋

张侯好兄弟，韡韡棠棣芳。筑室听风雨，书史堆满床。床前竹千挺，竹外花两行。举头见青山，秀色临我傍。客来具鸡黍，亦复陈壶觞。坐与尘土隔，淡然风味长。我久倦行役，万里归故乡。相过饭三日，笑语成清狂。百年几别离，两鬓各已苍。此会苦难复，此欢不可忘。
题张元鼎风雨斋
作者：孙介
朝代：宋

张侯好兄弟，韡韡棠棣芳。
筑室听风雨，书史堆满床。
床前竹千挺，竹外花两行。
举头见青山，秀色临我傍。
客来具鸡黍，亦復陈壶觞。
坐与尘土隔，淡然风味长。
我久倦行役，万里归故乡。
相过饭三日，笑语成清狂。
百年几别离，两鬓各已苍。
此会苦难復，此欢不可忘。
句·其一
作者：孙仲鰲
朝代：宋

名向阿衡篇裏得，书从復古殿中来。
句
作者：孙仲鳌
朝代：宋

名向阿衡篇里得，书从复古殿中来。泪川紫岫洗诗愁，朱橘白鱼供饮痛。
句
作者：孙仲鳌
朝代：宋

彩川紫岫洗诗愁，朱橘白鱼供饮痛。
句·其一
作者：孙仲鳌
朝代：宋

名向阿衡篇里得，书从复古殿中来。
句·其二
作者：孙仲鳌
朝代：宋
体裁：句

泪川紫岫洗诗愁，朱橘白鱼供饮痛。
赠行医龙杖道人
作者：孙伯容
朝代：宋

忽报求诗有客来，诗魔正此费驱催。
内丹却喜君能炼，青眼何妨我为开。
袖裏蛇应传似续，手中龙漫事剸裁。
传玄神物经当合，道合仙陂试验哉。
赠行医龙杖道人
作者：孙伯容
朝代：宋

忽报求诗有客来，诗魔正此费驱催。内丹却喜君能炼，青眼何妨我为开。袖里蛇应传似续，手中龙漫事剸裁。传玄神物经当合，道合仙陂试验哉。
游麻姑山瀑布泉
作者：孙伯温
朝代：宋

九关守不严，失却两玉龙。
尘世着不得，忽来此山中。
雷霆白昼间，冰雪诗人胸。
天公不汝尤，为人作年丰。
游麻姑山瀑布泉
作者：孙伯温
朝代：宋

九关守不严，失却两玉龙。尘世著不得，忽来此山中。雷霆白昼间，冰雪诗人胸。天公不汝尤，为人作年丰。
上元雨
作者：孙何
朝代：宋

淡月微云外，街泥小雨余。
人如墟市散，灯似晓星疏。
上元雨
作者：孙何
朝代：宋

淡月微云外，街泥小雨馀。人如墟市散，灯似晓星疏。
侍宴御楼
作者：孙何
朝代：宋

突兀毬场锦绣峰，游人士女拥千重。
月离云海飞金镜，灯射冰帘掣火龙。
僧
作者：孙何
朝代：宋

去路余千里，行行雪洒衣。
诸峰何日别，一锡犯寒归。
夜宿谁闻磬，晨斋自采薇。
遥知到禅宇，猿鸟共开扉。
僧
作者：孙何
朝代：宋

去路馀千里，行行雪洒衣。诸峰何日别，一锡犯寒归。夜宿谁闻磬，晨斋自采薇。遥知到禅宇，猿鸟共开扉。
句
作者：孙何
朝代：宋

谁如张璪工松石，拟裂鲛绡画作图。美人与月正同色，客子折梅空断肠。飞泉落翠巘，爽籁生寒空。欲谒元戎无介绍，薛能诗版在雕堂。
句
作者：孙何
朝代：宋

谁如张璪工松石，擬裂鲛绡画作图。
句·其一
作者：孙何
朝代：宋

谁如张璪工松石，拟裂鲛绡画作图。
句·其三
作者：孙何
朝代：宋

美人与月正同色，客子折梅空断肠。
句·其二
作者：孙何
朝代：宋

早晚无尘事。
句·其五
作者：孙何
朝代：宋

欲谒元戎无介绍，薛能诗版在雕堂。
句·其五
作者：孙何
朝代：宋

欲谒元戎无介绍，薛能诗版在鵰堂。
句·其四
作者：孙何
朝代：宋

飞泉落翠巘，爽籁生寒空。
吴江
作者：孙何
朝代：宋
体裁：七言律诗

晚滩如雪起沙鸥，咫尺姑苏亦胜游。逸势泻归沧海远，冷声分作太湖秋。葑田几处连僧寺，橘岸谁家对驿楼。鲁望不存无可语，片帆中夜渡清流。
咏华林书院
作者：孙何
朝代：宋

六阙旌门事若何，诸生常不绝弦歌。鲤庭共禀诗书训，隐巷齐登俊造科。宗族有光传孝弟，乡闾无讼化淳和。芝兰子弟相薰习，金石交朋互切磋。遥望楚江波迥急，却分庐阜影偏多。题名石鼓围松桂，讲易高堂绕芰荷。采药路从洪井出，买书船自孺亭过。我惭已在瀛洲直，不得西山隐薜萝。
咏华林书院
作者：孙何
朝代：宋

六阙旌门事若何，诸生常不绝弦歌。
鲤庭共禀诗书训，隠巷齐登俊造科。
宗族有光传孝弟，乡闾无讼化淳和。
芝兰子弟相熏习，金石交朋互切磋。
遥望楚江波迥急，却分庐阜影偏多。
题名石鼓围松桂，讲易高堂绕芰荷。
采药路从洪井出，买书船自孺亭过。
我惭已在瀛洲直，不得西山隠薜萝。
杏
作者：孙何
朝代：宋
体裁：诗

殷红鄙桃艳，淡白笑梨花。落处飘微霰，繁时叠碎霞。苑宜开帝里，坛称在儒家。丽日明珠箔，清香袭绛纱。
杏
作者：孙何
朝代：宋

殷红鄙桃艷，淡白笑梨花。
落处飘微霰，繁时迭碎霞。
苑宜开帝里，坛称在儒家。
丽日明珠箔，清香袭绛纱。
桐柏观
作者：孙何
朝代：宋
体裁：七言律诗

玉坛三级接秋空，此是仙家第几重。羽客有时来驾鹤，王人无岁不投龙。微吟海月生岩桂，长啸天风起涧松。司马先生何处去，篆碑犹有白云封。
正旦病中
作者：孙何
朝代：宋

千官簪笏俨成行，春逐銮舆出建章。
丹凤案明分曙色，绛纱袍暖起天香。
旌旗影裏陈方物，金石声中举寿觞。
可惜龙墀立班处，刘生独自卧清漳。
正旦病中
作者：孙何
朝代：宋

千官簪笏俨成行，春逐銮舆出建章。丹凤案明分曙色，绛纱袍暖起天香。旌旗影里陈方物，金石声中举寿觞。可惜龙墀立班处，刘生独自卧清漳。
诗一首
作者：孙何
朝代：宋
体裁：七言绝句

张乐鱼龙侵岸听，赋诗贾客倚船看。他年得第彤庭直，拜疏终求鄂渚官。
诗三首
作者：孙何
朝代：宋

薜荔无因挂一毫，化工镌削亦应劳。
圭形直指明河落，桂影遥分涨海涛。
发地五千何足贵，去天三百未足高。
轩辕辙迹今犹在，斗上丹枕著羽袍。
诗三首
作者：孙何
朝代：宋

贝阙琳宫紫雾深，凤凰仙乐尚愔愔。鼎湖往事三千载，石笋青春一万寻。挺立不教凡草长，削成应免俗尘侵。霓旌绛节知何处，空有莲花送好音。薜荔无因挂一毫，化工镌削亦应劳。圭形直指明河落，桂影遥分涨海涛。发地五千何足贵，去天三百未为高。轩辕辙迹今犹在，斗上丹枕著羽袍。
诗三首·其一
作者：孙何
朝代：宋
体裁：七言律诗

贝阙琳宫紫雾深，凤凰仙乐尚愔愔。鼎湖往事三千载，石笋青春一万寻。挺立不教凡草长，削成应免俗尘侵。霓旌绛节知何处，空有莲花送好音。
诗三首·其三
作者：孙何
朝代：宋

黄帝升天去不还，空留片石在人间。千寻杳杳撑红日，倚云乔木羽林閒。时人不信飞升路，辙迹龙髯竟可攀。
诗三首·其三
作者：孙何
朝代：宋

黄帝昇天去不还，空留片石在人间。
千寻杳杳撑红日，倚云乔木羽林閒。
时人不信飞昇路，辙迹龙髯竟可攀。
诗三首·其二
作者：孙何
朝代：宋

薜荔无因挂一毫，化工镌削亦应劳。圭形直指明河落，桂影遥分涨海涛。发地五千何足贵，去天三百未为高。轩辕辙迹今犹在，斗上丹枕著羽袍。
诗三首·其二
作者：孙何
朝代：宋

薜荔无因挂一毫，化工镌削亦应劳。
圭形直指明河落，桂影遥分涨海涛。
发地五千何足贵，去天三百未足高。
轩辕辙迹今犹在，斗上丹枕着羽袍。
送弟侑
作者：孙何
朝代：宋

武昌古名地，英秀森琳琅。既号诗书窟，复称云水乡。
送弟侑
作者：孙何
朝代：宋

武昌古名地，英秀森琳琅。
既号诗书窟，復称云水乡。
题石桥
作者：孙何
朝代：宋

六月岩崖似九秋，兴公辞赋好淹留。杉松迤逦连华顶，钟磬依稀近沃洲。枕水古碑卿相撰，拂云新刹帝王修。高僧尽解飞金锡，谁是当年白道猷。
题石桥
作者：孙何
朝代：宋

六月岩崖似九秋，兴公辞赋好淹留。
杉松迤逦连华顶，钟磬依稀近沃洲。
枕水古碑卿相撰，拂云新剎帝王修。
高僧尽解飞金锡，谁是当年白道猷。
句
作者：孙侔
朝代：宋

更起粉墙高百尺，莫令墙外俗人看。
和周焘合江亭
作者：孙俟
朝代：宋

炎夏江风冷欲冰，坐陪袁谢有馀清。旧闻蜀地四时雨，今快岷山千里晴。旋切银丝尝鲙味，聊攲玉枕听滩声。晚来忽起扁舟兴，更傍中流看月行。西南都会锦官城，持节来寻汉客星。去国谩追千里马，还家拟泛一帆舲。公才磊落宜方面，我病荒疏冒使令。未许东山同笑傲，胜游聊可上丹青。
和周焘合江亭·其一
作者：孙俟
朝代：宋

炎夏江风冷欲冰，坐陪袁谢有馀清。旧闻蜀地四时雨，今快岷山千里晴。旋切银丝尝鲙味，聊攲玉枕听滩声。晚来忽起扁舟兴，更傍中流看月行。
和田望再赋暑雪轩
作者：孙俟
朝代：宋

懒性难堪俗事侵，倚空栏槛列青岑。云端白雪凝高岭，郭外长江绕茂林。疏旷幸陪文字饮，喧楼安用管弦音。北窗一枕羲皇梦，却快微微风动襟。
句
作者：孙信臣
朝代：宋

王粲初开井，山翁旧醉池。林掩羊公庙，渊沈杜预碑。
句·其一
作者：孙信臣
朝代：宋

王粲初开井，山翁旧醉池。
句·其二
作者：孙信臣
朝代：宋

林掩羊公庙，渊沈杜预碑。
襄阳怀古
作者：孙信臣
朝代：宋
体裁：五言绝句

孔明高卧处，庞统旧居时。遇主龙方起，逢辰骥莫追。
与钱孝先游洞霄
作者：孙元卿
朝代：宋

玄冥相我作山行，捲却重阴放晓晴。但见峰峦互扃锁，不知宫阙隐峥嵘。云根洞穴篝灯入，井底波澜抚掌生。唤客入山还送客，淙琤犹记石泉声。
与钱孝先游洞霄·其一
作者：孙元卿
朝代：宋

芒鞋踏明月，入谷闻泉声。
了知非人间，泠然毛骨清。
篝灯入幽洞，岩穴何阴阴。
仙凡隔几尘，无由问霓旌。
跻攀上高崖，势与龙虎争。
凭栏试抚掌，碧甃波纹生。
尘缘苦未断，世路犹遐征。
题诗来贤岩，晚岁当再行。
与钱孝先游洞霄·其二
作者：孙元卿
朝代：宋

玄冥相我作山行，捲却重阴放晓晴。
但见峰峦互扃锁，不知宫阙隠峥嵘。
云根洞穴篝灯入，井底波澜抚掌生。
唤客入山还送客，淙琤犹记石泉声。
题舫斋
作者：孙元卿
朝代：宋
体裁：七言绝句

满船载月华亭子，泛宅浮家张志和。何似舫斋趺坐稳，莫教平地起风波。
送何水部蒙出牧袁州
作者：孙元方
朝代：宋

圣君再命拥朱轮，合是南方受赐频。双鬓任从添白发，六条谁许继清尘。风牵泽国秋帆远，路入丰州昼锦新。莫为故乡延去棹，宜春人望待行春。
送何水部蒙出牧袁州
作者：孙元方
朝代：宋

圣君再命拥朱轮，合是南方受赐频。
双鬓任从添白髪，六条谁许继清尘。
风牵泽国秋帆远，路入丰州昼锦新。
莫为故乡延去棹，宜春人望待行春。
送何水部蒙出牧袁州
作者：孙元方
朝代：宋

圣君再命拥朱轮，合是南方受赐频。
双鬓任從添白发，六条谁许继清尘。
风牵泽国秋帆远，路入丰州画锦新。
莫为故乡延去櫂，宜春人望待行春。
句
作者：孙内翰
朝代：宋

那更廉织雨，谩道玉为堂。
书苏州厅壁
作者：孙冕
朝代：宋
体裁：七言律诗

人生七十为鬼邻，已觉风光属别人。莫待朝廷差致仕，早谋泉石养闲身。去年河北曾逢李，今日淮西又见陈。寄语姑苏孙刺史，也须抖擞老精神。
句
作者：孙冕
朝代：宋

可怜遐地产，常化燎原火。水剑还难问，梅梁亦可疑。
句·其一
作者：孙冕
朝代：宋

可怜遐地产，常化燎原火。
句·其二
作者：孙冕
朝代：宋

水剑还难问，梅梁亦可疑。
送新知永州陈秘丞瞻赴任
作者：孙冕
朝代：宋

桂林南面近征黄，又爱江乡出帝乡。
新命不辞提郡印，旧山重喜过衡阳。
楼台满眼潇湘色，道路迎风橘柚香。
知有太平经济术，政闲时节好飞章。
送新知永州陈秘丞瞻赴任
作者：孙冕
朝代：宋

桂林南面近徵黄，又爱江乡出帝乡。新命不辞提郡印，旧山重喜过衡阳。楼台满眼潇湘色，道路迎风橘柚香。知有太平经济术，政闲时节好飞章。
过古夹寨城
作者：孙冲
朝代：宋

宋氏英声振，并门意气扬。两雄争裂土，百战竞图王。揣敌惟虞晋，耽颐已噬唐。大河分背面，上党扼咽吭。地利知为胜，人心彼未遑。重围誇壁立，夹寨逞虹张。埇道便轮馈，游兵劲绝粮。蒙冲窥女堞，钩戟伺■墙。踞峙培山峻，环围列堑长。力攻须陷没，坚拒倚金汤。墨带推才妙，班斤衒技良。万夫横剑刃，一啖堕夷伤。野草涂肝脑，贪心怒虎狼。嘶鸣宵遁马，感慨守陴郎。戈甲从谁息，功名漫自狂。逡巡称五代，合沓斗干场。此后连吞并，于时旋覆亡。昔年劳战阵，今日旧城隍。耕涩枯骸白，风腥鬼火光。营基系井室，濠坎密榆桑。忍杀天还厌，阴谋嗣昔昌。驱除期出震，草昧在开皇。真主临绵宇，华胥正乐康。廓然文轨至，海外截封疆。
过古夹寨城
作者：孙冲
朝代：宋

宋氏英声振，并门意气扬。
两雄争裂土，百战竞图王。
揣敌惟虞晋，躭颐已噬唐。
大河分背面，上党扼咽吭。
地利知为胜，人心彼未遑。
重围夸壁立，夹寨逞虹张。
埇道便轮馈，游兵劲绝粮。
蒙衝窥女堞，鈎戟伺陑墙。
踞峙培山峻，环围列堑长。
力攻须陷没，坚拒倚金汤。
墨带推才妙，班斤衒技良。
万夫横剑刃，一噉堕夷伤。
野草涂肝脑，贪心怒虎狼。
嘶鸣宵遁马，感慨守陴郎。
戈甲从谁息，功名漫自狂。
逡巡称五代，合沓鬬干场。
此后连吞併，于时旋覆亡。
昔年劳战阵，今日旧城隍。
耕涩枯骸白，风腥鬼火光。
营基繫井室，濠坎密榆桑。
忍杀天还厌，阴谋嗣昔昌。
驱除期出震，草昧在开皇。
真主临绵宇，华胥正乐康。
廓然文轨至，海外截封疆。
送张无梦归天台
作者：孙冲
朝代：宋

天台山裏草堂低，一到都城识面稀。
绮里冠裳遵汉命，许由风骨谢尧归。
去时暑气蒸船滴，到日秋云伴鹤飞。
谁向薜萝寻觅得，石桥侵汉见依微。
送张无梦归天台
作者：孙冲
朝代：宋

天台山里草堂低，一到都城识面稀。绮里冠裳遵汉命，许由风骨谢尧归。去时暑气蒸船滴，到日秋云伴鹤飞。谁向薜萝寻觅得，石桥侵汉见依微。
长平怀古
作者：孙冲
朝代：宋
体裁：七言绝句

邯郸无策信冯亭，上党须贪泽起兵。赵括母言犹不听，当时谁肯计长平。
题桑子铺石壁
作者：孙冲
朝代：宋
体裁：五言绝句

峨峨溪畔石，迢迢石边路。寄言名利徒，清闲诚足慕。
访王主簿同泛菊茶
作者：孙勴
朝代：宋
体裁：七言绝句

妍暖春风荡物华，初回午梦颇思茶。难寻北苑浮香雪，且就东篱撷嫩芽。
题靖节祠
作者：孙勴
朝代：宋

先生拂衣归柴桑，视时富贵犹秕糠。义心耻食易代粟，督邮于我何低昂。五字高吟酒一瓢，庐山千载想风标。至今门外青青柳，似向东风懒折腰。
题靖节祠·其一
作者：孙勴
朝代：宋

先生拂衣归柴桑，视时富贵犹秕糠。义心耻食易代粟，督邮于我何低昂。
题靖节祠·其一
作者：孙勴
朝代：宋

先生拂衣归柴桑，视时富贵犹粃糠。
义心耻食易代粟，督邮于我何低昂。
题靖节祠·其二
作者：孙勴
朝代：宋
体裁：七言绝句

五字高吟酒一瓢，庐山千载想风标。至今门外青青柳，似向东风懒折腰。
句
作者：孙升
朝代：宋

漏残馀一榻，曾不为黄金。北扉西掖青云士，千载飘零只两人。玉笋千官散，珠帘一夜空。来书占喜鹊，落日听鸣蛩。若与蛟龙争角黍，应同渔父啜糟醨。睡须山鸟唤，酒听竹枝斟。穷搜诗句熟，老练世情通。白云每逐晨光出，红鹤长随暮霭还。梁台歌吹馀衰草，湓浦琵琶怅晚风。慈竹笋抽疑夏箨，木犀花发认春香。更约与君三十载，北陵原上望残霞。
句·其一
作者：孙升
朝代：宋

漏残余一榻，曾不为黄金。
句·其一
作者：孙升
朝代：宋

漏残馀一榻，曾不为黄金。
句·其七
作者：孙升
朝代：宋

穷搜诗句熟，老练世情通。
句·其三
作者：孙升
朝代：宋

玉笋千官散，珠帘一夜空。
句·其九
作者：孙升
朝代：宋

梁台歌吹余衰草，湓浦琵琶怅晚风。
句·其九
作者：孙升
朝代：宋

梁台歌吹馀衰草，湓浦琵琶怅晚风。
句·其二
作者：孙升
朝代：宋

北扉西掖青云士，千载飘零只两人。
句·其五
作者：孙升
朝代：宋

若与蛟龙争角黍，应同渔父啜糟醨。
句·其八
作者：孙升
朝代：宋

白云每逐晨光出，红鹤长随暮霭还。
句·其六
作者：孙升
朝代：宋

睡须山鸟唤，酒听竹枝斟。
句·其十
作者：孙升
朝代：宋
体裁：句

慈竹笋抽疑夏箨，木犀花发认春香。
句·其十一
作者：孙升
朝代：宋
体裁：句

更约与君三十载，北陵原上望残霞。
句·其四
作者：孙升
朝代：宋

来书占喜鹊，落日听鸣蛩。
索刘述之新酿
作者：孙升
朝代：宋
体裁：五言绝句

稍觉香熏鼻，还思酒入唇。盈缸止三斗，可拨瓮头春。
送郑待制闳中归闽
作者：孙升
朝代：宋
体裁：七言律诗

清晓都门祖帐开，路人相与叹贤哉。流尘几翳看山眼，落日休停别酒杯。何待诸生留北阙，自存遗直在东台。连江四老嗟谁在，白首今朝只独来。
句
作者：孙协
朝代：宋
体裁：句

端溪紫玉试自涤，磨动玄云驱霹雳。
金精山
作者：孙协
朝代：宋
体裁：古风

多病厌凡垢，思欲求道真。金精古福地，中有超世人。驾言从之游，洗我千劫尘。洞门无扃锁，松竹四时春。泉声散风韵，珩佩若有闻。九微何耀煜，百和方氤氲。稽首愿乞灵，缥缈如相亲。至妙非言说，萧然清吾神。大道本自然，一悟不在勤。逍遥此岩下，当自观其身。
截臂行
作者：孙发
朝代：宋

吾闻两臂重于天下不可废，知之不必子华子。愚民气焚胸，一忿敢趋死。以死视四肢，截臂如去指。呜呼巴陵之民何以有此风，疾痛利害人所同。甘心一臂捐粪壤，终身废卧闾阎中。前年截臂渠得理，今年截臂吾亦尔。村南截臂杀平人，村北炰咻还比拟。虺虺民，虺虺民，用心若此非吾人。有冤自可次第诉，毒人何必残其身。闻者莫惊喧，此弊吾能言。其初姑息吏，不与杜其源。嗟哉恶俗伤仁厚，明明有冤宜勿受。一奸不济百奸消，共致和平俾在宥。
截臂行
作者：孙发
朝代：宋

吾闻两臂重于天下不可废，知之不必子华子。
愚民气焚胸，一忿敢趋死。
以死视四肢，截臂如去指。
呜呼巴陵之民何以有此风，疾痛利害人所同。
甘心一臂捐粪壤，终身废卧闾阎中。
前年截臂渠得理，今年截臂吾亦尔。
村南截臂杀平人，村北炰咻还比拟。
虺虺民，虺虺民，用心若此非吾人。
有冤自可次第诉，毒人何必残其身。
闻者莫惊喧，此弊吾能言。
其初姑息吏，不与杜其源。
嗟哉恶俗伤仁厚，明明有冤宜勿受。
一姦不济百姦消，共致和平俾在宥。
绝句二首
作者：孙发
朝代：宋

林亭长夏爱浓阴，来引茶瓯一散襟。忽去却来蜂个个，自啼还住鸟深深。山家一尺潇湘石，扫尽云腴齿颊清。警破午窗箕颍梦，转为风外小松声。
绝句二首·其一
作者：孙发
朝代：宋
体裁：七言绝句

林亭长夏爱浓阴，来引茶瓯一散襟。忽去却来蜂个个，自啼还住鸟深深。
绝句二首·其二
作者：孙发
朝代：宋
体裁：七言绝句

山家一尺潇湘石，扫尽云腴齿颊清。警破午窗箕颍梦，转为风外小松声。
句
作者：孙吴会
朝代：宋

游人只解游晴昼，风雨朝昏尽属君。
摸鱼儿（题甘露寺多景楼）
作者：孙吴会
朝代：宋
体裁：词

八窗空、展宽秋影，长江流入尊俎。天围绀碧低群岫，斜日去鸿堪数。沈别浦。但目断、烟芜莽苍连平楚。晨钟暮鼓。算触景多愁，关人底事，倚槛听鸣橹。英雄恨，赢得名存北府。寄奴今寄何所。西风依旧潮来去，山海颉颃吞吐。霜月古。直耐冷、相随燕我瑶芝圃。掀髯起舞。看羱伏苍苔，龙吟翠葆，天籁奏韶舞。
雁来红
作者：孙吴会
朝代：宋
体裁：七言绝句

眩碧成朱被眼瞒，分明是叶作花看。道人本不知香色，只与窗前草一般。
句
作者：孙周翰
朝代：宋

头戴花枝学后生。
榴皮题壁
作者：孙唐卿
朝代：宋

碧眼仙人曾着句，玉堂学士继其馀。祇今虽说西邻富，争是东庵有异书。唤回二百年前梦，索饮西风一醉馀。壁上榴皮在何处，游人空指沈庵书。
榴皮题壁·其一
作者：孙唐卿
朝代：宋

碧眼仙人曾着句，玉堂学士继其余。
祇今虽说西邻富，争是东庵有异书。
榴皮题壁·其一
作者：孙唐卿
朝代：宋

碧眼仙人曾着句，玉堂学士继其馀。祇今虽说西邻富，争是东庵有异书。
榴皮题壁·其二
作者：孙唐卿
朝代：宋

唤回二百年前梦，索饮西风一醉余。
壁上榴皮在何处，游人空指沈庵书。
榴皮题壁·其二
作者：孙唐卿
朝代：宋

唤回二百年前梦，索饮西风一醉馀。壁上榴皮在何处，游人空指沈庵书。
酬汪将军携游白云寺
作者：孙嚞
朝代：宋

将军恒爱客，载酒喜行游。
山殿晴云浴，天香静磬浮。
嘉莲艷宝水，甘露降灵楸。
征古一为瑞，清修思更幽。
越问 其七 越酿
作者：孙因
朝代：宋

扬州之种宜稻兮，越土最其所宜。糯种居其十六兮，又稻品之最奇。自海上以漂来兮，伊仙公之遗育。别黄籼与金钗兮，紫珠贯而累累。酒人取以为酿兮，辨五齐以致用。湑镜流之香洁兮，贮秘色之新瓮。助知章之高兴兮，眼花眩乎水底。侑谢傅之雅游兮，陶丹府而哦诗。集群贤以觞咏兮，浮罚觥乎子敬。指鸣蛙为鼓吹兮，畅独酌于稚圭。斯越酒之酝藉兮，非宜城中山之比。矧投醪之醇德兮，能使勇气百倍于熊罴。客曰旨哉越酿兮，固越俗之所怡。然自征榷之法行兮，安得薛戎而蠲之。
越问 其三 金锡
作者：孙因
朝代：宋

观地产之所宜兮，惟金锡之最良。贡品肇于有姒兮，暨苍姬而加详。虽历代之所珍兮，凛英气其犹秘。欧冶子之神奇兮，爰采取而鍊淬。剖赤堇而出锡兮，山色变而无云。涸若耶之铜液兮，俯不见夫潜鳞。铸岭岌其插天兮，冶井浸而寒冽。前丰霳为击橐兮，后雨师为洒尘。发铜牛之藏屑兮，赭林麓以炊炭。弃右冶之馀滓兮，草木为之焦烂。炎烟涨乎铜孤兮，寒光浮乎鍊塘。越砥妥其敛锷兮，铸浦沸其若汤。合众灵而成器兮，为宝剑凡有五。曰湛卢与巨阙兮，盖珍名之最著。既属之善相之薛烛兮，复谋之南林之处女。水试则断蛟螭兮，陆用而剸犀虎。扫搀枪使澌灭兮，伏蚩尤使奔怖。岂吴钩之敢抗兮，非燕函之能禦。客曰伟哉利器兮，诚为越国之珍。斯剑客之喜谈兮，非文种之愿闻。
越问 其八 越茶
作者：孙因
朝代：宋

日铸山之英气兮，既发越于镆铘。地灵泄而不尽兮，复薰蒸于草芽。虽名出之最晚兮，为江南之第一。视紫笋若奴台兮，又何论乎石花。维瑞龙之为品兮，与此山以相亚。意山脉之通贯兮，仙种同乎一家。汲西岩之清泉兮，松风生乎石鼎。滋芳液于灵襟兮，沆瀣集乎齿牙。欧公录之归田兮，苏仙流诸佳咏。伯玉注于诗版兮，文正赏其甘华。至雁塔与花坞兮，固郡志之所载。若馀姚之瀑布兮，尤茶经之所誇。嗟陆羽之不逢兮，宜鉴味之绝少。世方贵夫建茗兮，孰有知夫越茶。客曰世非不知兮，顾茗禁之已苛。亦幸其不尽知兮，姑舍是而言他。
越问 其十一 隐逸
作者：孙因
朝代：宋

谢隐士当少微兮，精神见乎天文。严子陵应客星兮，光芒动夫至尊。居剡下以高洁兮，戴安道之父子。游嵩岳以偕隐兮，孔述睿之弟昆。却米饷而不受兮，朱百年之夫妇。受肥遁以就闲兮，阮万龄之祖孙。闭蓬户以观书兮，淳之栖于穷岫。轻白璧而不盼兮，景齐隐于日门。扣药船而引声兮，歌竞传于仲御。渔镜湖以赋诗兮，岛尚号于方干。黄公列乎四皓兮，成定储之羽翼。嵇康侪于七贤兮，著养生之至言。王子猷咏招隐兮，爱山阴之竹种。谢灵运赋山居兮，采地黄为溪荪。著貂裘坐岩石兮，弘之志不在钓。袘豹席与棕桥兮，志和岂羡回轩。彼皆不事王侯兮，以高尚而辟世。亦地气之所钟兮，多秀水与名山。客曰士各有志兮，斯固古之逸民。夫何欲洁其身兮，弗念君臣之大伦。
越问 其十三 舜禹
作者：孙因
朝代：宋

帝舜生于姚丘兮，地近夷而居东。母握登感天瑞兮，漾祥光于大虹。历山其所耕稼兮，陶渔皆有遗迹。二女降于妫汭兮，百官备而景从。大禹巡于釜山兮，会群臣而计功。执玉帛者万国兮，戮后至之防风。托菲饮以名泉兮，凿了溪而宅土。发金简于石匮兮，藏秘图于山中。望邑名夫虞姚兮，山灵护夫禹穴。俨庙貌于千古兮，遗化被于无穷。繄帝王之所在兮，宜风俗之近古。习孝悌与勤俭兮，亦好逊而上忠。客曰于戏大哉兮，又何可以比隆。然有为者亦若是兮，岂无与舜禹之事同。
越问 其十五 良牧
作者：孙因
朝代：宋
体裁：骚

自大驾之西幸兮，府遂为于近藩。赐行殿为府治兮，暨泽牧之惟艰。张毗陵首当是选兮，实股肱之旧弼。仍土阶之素规兮，因旧宇以为安。朱忠靖继剖符兮，屹具瞻于岩石。赵忠简亦相望兮，凛清风而独寒。忠定王之来镇兮，当乾道之四祀。捐帑以置义租兮，辟宫而祠先贤。谅棠阴之蔽芾兮，思召伯其如憩。宜大封于是邦兮，良天道之好还。后五十馀年兮，谁俪美以增饰。维我新安公兮，骛逸驾而独攀。剖滞讼如澌流兮，召雨旸如应响。使百城俱按堵兮，令沧海无惊澜。立吏胆于秋霜兮，洽民气于春泽。出干将于宝匣兮，照沆瀣于铜盘。圜扉鞠为茂草兮，麦岐蔼其连秀。令修户庭之内兮，民乐湖山之閒。既修政而人悦兮，文书省于幕府。新百废以具兴兮，耸轮奂之伟观。八邑不知有役兮，一道不知有费。若天造而神设兮，岂民力之或烦。化榛莽为宏丽兮，敞隘敝为爽垲。革蠹挠而雄叠兮，易朽腐而垩丹。兹栋隆之规模兮，特于此乎小试。非成毁之相仍兮，数循环而无端。镇越岿乎中踞兮，修廊翼其旁拱。何独敛夫散气兮，所以重夫中权。巨扁揭乎云霄兮，钧笔粲乎星斗。山灵为之呵护兮，珍光赫而属天。前方台之月华兮，后蓬莱之云气。左燕春之凝香兮，右清白之寒泉。绕层城以拂云兮，开屏障于四面。卧林影于云壑兮，栖山光乎二轩。吸平湖于酒杯兮，浮翠峰于茗碗。送归鸿于天外兮，数飞鸥于海门。动秋声之摵摵兮，泊晴岚之蔼蔼。饯崦嵫之夕照兮，宾旸谷之朝暾。上越王之危台兮，诵唐人之杰句。鹧鸪飞而地迥兮，晴烟渺而天宽。飞盖游乎清夜兮，羃轻烟之素练。棹歌发乎中沚兮，浴明月于金盆。丽谯涌乎青冥兮，角声起而寥亮。佳山蔚其照眼兮，洗万里之阴雰。新堤平而拟掌兮，沸行歌以载路。漕渠浚而举重兮，鼓千艘而骈阗。雄威扁营叠创兮，雷欢声于貔虎。泮宫修贡闱辟兮，遂飞跃于鱼鸢。台府焕而一新兮，岩壑为之改观。他人视之拱手兮，公谈笑而不难。既游刃之有馀兮，复善刀而藏用。寂然若无所营兮，湛中襟而靖渊。炷炉香而读易兮，悟至理于泰否。托寄轩之柱刻兮，等蘧庐于乾坤。上方蒇事明庭兮，将入扈于豹尾。如旄倪之借留兮，纷截镫以攀辕。繄郢曲之寡和兮，信萧规之难继。民愿公无遽归兮，帝谓吾今召环。虽卿月之暂驻兮，幸临照夫越土。恐使星之迁次兮，迫太阶之魁躔。推治越之道治天下兮，固我公之馀事。然越人爱公如慈父母兮，愿托歌而永传。客乃敛衽肃容兮，屏气弗敢复言。孙子于是浓墨大字兮，终夫越问之篇。
越问 其十四 驻跸
作者：孙因
朝代：宋

维六飞之南渡兮，潢涛江以东历。后舜禹三千年兮，履舜禹之遗迹。驻翠跸以弥年兮，因改元而颁诏。爰升州而为府兮，冠绍兴之大号。举大享之上仪兮，即行阙而蒇祀。视总章与重屋兮，亦庶几其遗意。登堂而望稽岭兮，怀克勤之令德。留建炎之御制兮，彰复古之素志。采上虞之囊封兮，终然法乎舜禅。山郁葱以蜿蜒兮，钟禹陵之佳气。御香四时来下兮，道冠盖以相望。拱觚棱于云阙兮，俨威颜而天咫。繄百年之父老兮，及亲逢乎盛事。想天民之视阜兮，与虞夏而同治。客曰幸游舜禹之邦兮，复逢舜禹之君。然傥无舜禹之臣兮，孰能牧舜禹之民。
越问 其四 竹箭
作者：孙因
朝代：宋

维苗山之竹箭兮，禀劲气于乾坤。实东南之美材兮，声价等乎瑶琨。良工相夫阴阳兮，加利镞以为矢。习国人于射渎兮，震电激而星奔。挟之以六千之君子兮，从之以八千之子弟。可以偿方张之阖闾兮，走善射之楼烦。彼群仙之会聚兮，亦以射而为乐。登石室之射堂兮，射东峰而的白。丁令威为拾箭兮，山上下以求索。获遗镞于樵夫兮，偿以樵风之南北。客曰异哉斯事兮，诚振古之怪奇。然越人之弯弓兮，则谈笑而道之。
越问·句践
作者：孙因
朝代：宋
体裁：骚

昔句践兮思报吴，问国政兮五大夫。辟田野兮实仓府，访疾苦兮字幼孤。抱冰兮握火，置胆兮坐卧。采蕺兮与葛，侧席兮闾左。觞酒豆肉兮必均其施，乐不尽声兮食不致味。鸷鸟匿形兮踰一十祀，吴无稻蟹兮越有地利。一朝兴师兮三战得志，姑苏既墟兮横行淮泗。伯东诸侯兮贺贡毕致，赫然隽功兮又何可议。客曰，异哉兮彼长颈而乌喙。如其可与其乐兮，何鸱夷之远避。
越问·竹箭
作者：孙因
朝代：宋

维苗山之竹箭兮，禀劲气于干坤。
实东南之美材兮，声价等乎瑶琨。
良工相夫阴阳兮，加利镞以为矢。
习国人于射渎兮，震电激而星奔。
挟之以六千之君子兮，从之以八千之子弟。
可以偿方张之阖闾兮，走善射之楼烦。
彼羣仙之会聚兮，亦以射而为乐。
登石室之射堂兮，射东峯而的白。
丁令威为拾箭兮，山上下以求索。
获遗镞于樵夫兮，偿以樵风之南北。
客曰异哉斯事兮，诚振古之怪奇。
然越人之弯弓兮，则谈笑而道之。
越问·舜禹
作者：孙因
朝代：宋

帝舜生于姚丘兮，地近夷而居东。
母握登感天瑞兮，漾祥光于大虹。
历山其所耕稼兮，陶渔皆有遗迹。
二女降于妫汭兮，百官备而景从。
大禹巡于鬴山兮，会羣臣而计功。
执玉帛者万国兮，戮后至之防风。
託菲饮以名泉兮，凿了溪而宅土。
发金简于石匮兮，藏秘图于山中。
望邑名夫虞姚兮，山灵护夫禹穴。
俨庙貌于千古兮，遗化被于无穷。
繄帝王之所在兮，宜风俗之近古。
习孝悌与勤俭兮，亦好逊而上忠。
客曰于戏大哉兮，又何可以比隆。
然有为者亦若是兮，岂无与舜禹之事同。
越问·越茶
作者：孙因
朝代：宋

日铸山之英气兮，既发越于镆鎁。
地灵洩而不尽兮，復熏蒸于草芽。
虽名出之最晚兮，为江南之第一。
视紫笋若奴台兮，又何论乎石花。
维瑞龙之为品兮，与此山以相亚。
意山脉之通贯兮，仙种同乎一家。
汲西岩之清泉兮，松风生乎石鼎。
滋芳液于灵襟兮，沆瀣集乎齿牙。
欧公录之归田兮，苏仙流诸佳咏。
伯玉註于诗版兮，文正赏其甘华。
至鴈塔与花坞兮，固郡志之所载。
若余姚之瀑布兮，尤茶经之所夸。
嗟陆羽之不逢兮，宜鑑味之绝少。
世方贵夫建茗兮，孰有知夫越茶。
客曰世非不知兮，顾茗禁之已苛。
亦幸其不尽知兮，姑舍是而言他。
越问·越酿
作者：孙因
朝代：宋

扬州之种宜稻兮，越土最其所宜。
稬种居其十六兮，又稻品之最奇。
自海上以漂来兮，伊仙公之遗育。
别黄籼与金钗兮，紫珠贯而纍纍。
酒人取以为酿兮，辨五齐以致用。
湑镜流之香洁兮，贮秘色之新瓮。
助知章之高兴兮，眼花眩乎水底。
侑谢傅之雅游兮，陶丹府而哦诗。
集羣贤以觞咏兮，浮罚觥乎子敬。
指鸣蛙为鼓吹兮，畅独酌于稚珪。
斯越酒之醖藉兮，非宜城中山之比。
矧投醪之醇德兮，能使勇气百倍于熊罴。
客曰旨哉越酿兮，固越俗之所怡。
然自征榷之法行兮，安得薛戎而蠲之。
越问·金锡
作者：孙因
朝代：宋

观地产之所宜兮，惟金锡之最良。
贡品肇于有姒兮，暨苍姬而加详。
虽历代之所珍兮，凛英气其犹秘。
欧冶子之神奇兮，爰采取而炼淬。
剖赤堇而出锡兮，山色变而无云。
涸若耶之铜液兮，俯不见夫潜鳞。
铸岭岌其插天兮，冶井浸而寒冽。
前丰霳为击橐兮，后雨师为洒尘。
发铜牛之藏屑兮，赭林麓以炊炭。
弃右冶之余滓兮，草木为之焦烂。
炎烟涨乎铜孤兮，寒光浮乎炼塘。
越砥妥其敛锷兮，铸浦沸其若汤。
合众灵而成器兮，为宝剑凡有五。
曰湛卢与巨阙兮，盖珍名之最着。
既属之善相之薛烛兮，復谋之南林之处女。
水试则断蛟螭兮，陆用而剸犀虎。
扫搀枪使澌灭兮，伏蚩尤使奔怖。
岂吴钩之敢抗兮，非燕函之能御。
客曰伟哉利器兮，诚为越国之珍。
斯剑客之喜谈兮，非文种之愿闻。
越问·隠逸
作者：孙因
朝代：宋

谢隠士当少微兮，精神见乎天文。
严子陵应客星兮，光芒动夫至尊。
居剡下以高洁兮，戴安道之父子。
游嵩岳以偕隠兮，孔述睿之弟昆。
却米饷而不受兮，朱百年之夫妇。
受肥遁以就闲兮，阮万龄之祖孙。
闭蓬户以观书兮，淳之栖于穷岫。
轻白璧而不盼兮，景齐隠于日门。
扣药船而引声兮，歌竞传于仲御。
渔镜湖以赋诗兮，岛尚号于方干。
黄公列乎四皓兮，成定储之羽翼。
嵇康侪于七贤兮，着养生之至言。
王子猷咏招隠兮，爱山阴之竹种。
谢灵运赋山居兮，采地黄为溪荪。
着貂裘坐岩石兮，弘之志不在钓。
袘豹席与椶桥兮，志和岂羡回轩。
彼皆不事王侯兮，以高尚而辟世。
亦地气之所钟兮，多秀水与名山。
客曰士各有志兮，斯固古之逸民。
夫何欲洁其身兮，弗念君臣之大伦。
越问·驻跸
作者：孙因
朝代：宋

维六飞之南渡兮，潢涛江以东历。
后舜禹三千年兮，履舜禹之遗迹。
驻翠跸以弥年兮，因改元而颁诏。
爰升州而为府兮，冠绍兴之大号。
举大享之上仪兮，即行阙而蒇祀。
视总章与重屋兮，亦庶几其遗意。
登堂而望稽岭兮，怀克勤之令德。
留建炎之御制兮，彰復古之素志。
采上虞之囊封兮，终然法乎舜禅。
山鬰葱以蜿蜒兮，钟禹陵之佳气。
御香四时来下兮，道冠盖以相望。
拱觚棱于云阙兮，俨威颜而天咫。
繄百年之父老兮，及亲逢乎盛事。
想天民之视阜兮，与虞夏而同治。
客曰幸游舜禹之邦兮，復逢舜禹之君。
然傥无舜禹之臣兮，孰能牧舜禹之民。
上元日驾幸太乙宫烧香
作者：孙固
朝代：宋
体裁：七言律诗

金舆晨动暖风微，比屋欢呼望帝晖。天喜宴开祈福地，云深香满侍臣衣。九韶凤舞当双阙，万烛龙趋护六飞。为与吾民同乐事，月寒犹未下端闱。
送程给事知越州
作者：孙固
朝代：宋

朔南万里使车驰，忽得山阴虎节归。华省班联青琐贵，故乡心逐白云飞。江风双桨催红旆，海日层楼倚翠微。郡事逍遥吟醉里，老年行乐更光辉。东过钱塘第一州，郡城高爽五云浮。会稽山碧人多秀，贺监湖清月正秋。偃息乡邦如志意，慰安雅俗自风流。朝廷贤旧方图任，只恐蓬莱得暂留。
送程给事知越州·其一
作者：孙固
朝代：宋

朔南万里使车驰，忽得山阴虎节归。
华省班联青琐贵，故乡心逐白云飞。
江风双桨催红旆，海日层楼倚翠微。
郡事逍遥吟醉裏，老年行乐更光辉。
送程给事知越州·其一
作者：孙固
朝代：宋

朔南万里使车驰，忽得山阴虎节归。华省班联青琐贵，故乡心逐白云飞。江风双桨催红旆，海日层楼倚翠微。郡事逍遥吟醉里，老年行乐更光辉。
送程给事知越州·其二
作者：孙固
朝代：宋
体裁：七言律诗

东过钱塘第一州，郡城高爽五云浮。会稽山碧人多秀，贺监湖清月正秋。偃息乡邦如志意，慰安雅俗自风流。朝廷贤旧方图任，只恐蓬莱得暂留。
白云楼
作者：孙圭
朝代：宋
体裁：七言绝句

樵歌南习巴巫远，客棹西归沔水分。乘暇登临终不厌，两州鸣角任相闻。
句
作者：孙坦
朝代：宋

世识池阳惯鱼味，不知山胜环其郛。
题武夷
作者：孙士廉
朝代：宋
体裁：七言律诗

翠岩九曲老仙家，玉女峰头炼紫霞。幻海无人来跨鹤，天河有路可乘槎。春云细酿幔亭酒，夜雨初煎石鼎茶。久矣樵渔怀此志，吹箫闲看碧桃花。
中秋夜不见月
作者：孙复
朝代：宋

长记去年中秋玩月出章堂，冰轮直可鉴毫芒。
是时家酿又新熟，呼童开席罗清觞。
纖埃不起零露下，对此陶陶乐未央。
自顾时逢尧舜世，上下清明无秽荒。
吁嗟今夕何不幸，正逢屏翳恣猖狂。
浮云左右争拥蔽，爱而不见涕沾裳。
嫦娥无语缩头何处坐，胡不开口走诉上帝旁。
立召飞廉举其职，驱除拥蔽扬清光。
莹然高照遥天外，免教万国如瞽空伥伥。
中秋夜不见月
作者：孙复
朝代：宋

长记去年中秋玩月出草堂，冰轮直可鉴毫芒。是时家酿又新熟，呼童开席罗清觞。纤埃不起零露下，对此陶陶乐未央。自顾时逢尧舜世，上下清明无秽荒。吁嗟今夕何不幸，正逢屏翳恣猖狂。浮云左右争拥蔽，爱而不见涕沾裳。嫦娥无语缩头何处坐，胡不开口走诉上帝旁。立召飞廉举其职，驱除拥蔽扬清光。瑩然高照遥天外，免教万国如瞽空伥伥。
中秋夜不见月
作者：孙复
朝代：宋
体裁：古风

长记去年中秋玩月出草堂，冰轮直可鉴毫芒。是时家酿又新熟，呼童开席罗清觞。纤埃不起零露下，对此陶陶乐未央。自顾时逢尧舜世，上下清明无秽荒。吁嗟今夕何不幸，正逢屏翳恣猖狂。浮云左右争拥蔽，爱而不见涕沾裳。嫦娥无语缩头何处坐，胡不开口走诉上帝旁。立召飞廉举其职，驱除拥蔽扬清光。莹然高照遥天外，免教万国如瞽空伥伥。
中秋月·其一
作者：孙复
朝代：宋

度度思真赏，幽期邈始还。金行分此夜，桂子落何山。座席清风里，人家灏气间。饮怀与吟兴，彻曙两非闲。
中秋月·其二
作者：孙复
朝代：宋

十二度圆皆好看，就中圆极在中秋。前峰独上还吟玩，高兴多于庾亮楼。
中秋歌
作者：孙复
朝代：宋

明月一岁中，影圆十二回。
如何今夕里，争赏罗樽垒。
既爱盈盈色，更上高高台。
人心莫如此，试为君言哉。
月者水之精，秋者金之气。
金水性相生，五行分其事。
则知天地间，相感各以类。
水得金还盛，月因秋更清。
气类使之然，人谁不有情。
可怜别夜色，一一皆销声。
自昔诗家流，吟皆不到此。
徒能状光彩，岂解原终始。
冥搜讵有得，燥吻真何以。
请看退翁歌，其的能中矣。
中秋歌
作者：孙复
朝代：宋

明月一岁中，影圆十二回。如何今夕里，争赏罗樽罍。既爱盈盈色，更上高高台。人心莫如此，试为君言哉。月者水之精，秋者金之气。金水性相生，五行分其事。则知天地间，相感各以类。水得金还盛，月因秋更清。气类使之然，人谁不有情。可怜别夜色，一一皆销声。自昔诗家流，吟皆不到此。徒能状光彩，岂解原终始。冥搜讵有得，燥吻真何以。请看退翁歌，其的能中矣。
论学
作者：孙复
朝代：宋

冥观天地何云为，茫茫万物争蕃滋。羽毛鳞介各异趣，披攘攫搏纷相随。人亦其间一物尔，饿食渴饮无休时。苟非道义充其腹，何异鸟兽安须眉。人生在学勤始至，不勤求至无由期。孟轲荀卿扬雄氏，当时未必皆生知。因其钻仰久不已，遂入圣域争先驰。既学便当穷远大，勿事声病淫哇辞。斯文下衰吁已久，勉思驾说扶颠危。击喑驱聋明大道，身与姬孔为藩篱。是非丰悴若不学，慎无空使精神疲。
谕学
作者：孙复
朝代：宋

冥观天地何云为，茫茫万物争蕃滋。
羽毛鳞介各异趣，披攘攫搏纷相随。
人亦其间一物尔，饿食渴饮无休时。
苟非道义充其腹，何异鸟兽安须眉。
人生在学勤始至，不勤求至无由期。
孟轲荀卿扬雄氏，当时未必皆生知。
因其鑽仰久不已，遂入圣域争先驰。
既学便当穷远大，勿事声病淫哇辞。
斯文下衰吁已久，勉思驾说扶颠危。
击喑敺聋明大道，身与姬孔为藩篱。
是非丰顇若不学，慎无空使精神疲。
净土院
作者：孙大廉
朝代：宋

流水元依涧，孤云不著山。万缘机虑断，一点净明还。立雪人何在，衔花鸟自閒。群昏疑网破，雄论落人间。白莲开绿水，佛子旧家山。净境无南北，尘心有去还。林深天籁远，风定水云閒。何日逢旌骑，重来翠巘间。
净土院·其一
作者：孙大廉
朝代：宋

流水元依涧，孤云不著山。万缘机虑断，一点净明还。立雪人何在，衔花鸟自閒。群昏疑网破，雄论落人间。
净土院·其二
作者：孙大廉
朝代：宋

白莲开绿水，佛子旧家山。净境无南北，尘心有去还。林深天籁远，风定水云閒。何日逢旌骑，重来翠巘间。
浄土院·其一
作者：孙大廉
朝代：宋

流水元依涧，孤云不着山。
万缘机虑断，一点浄明还。
立雪人何在，衔花鸟自閒。
羣昏疑网破，雄论落人间。
浄土院·其二
作者：孙大廉
朝代：宋

白莲开绿水，佛子旧家山。
浄境无南北，尘心有去还。
林深天籁远，风定水云閒。
何日逢旌骑，重来翠巘间。
泊吴江寄僧
作者：孙大雅
朝代：宋

松陵桥畔太湖前，斜日青枫系客船。引颈数看花鸭乱，含情深愧白鸥贤。千镫庾岭传无尽，一宿曹溪觉有缘。稍待月明风细细，卧吹箫管学坡仙。
泊吴江寄僧
作者：孙大雅
朝代：宋

松陵桥畔太湖前，斜日青枫繫客船。
引颈数看花鸭乱，含情深愧白鸥贤。
千镫庾岭传无尽，一宿曹溪觉有缘。
稍待月明风细细，卧吹箫管学坡仙。
风中柳/谢池春·闺情
作者：孙夫人
朝代：宋
体裁：词

销减芳容，端的为郎烦恼。鬓慵梳、宫妆草草。别离情绪，待归来都告。怕伤郎、又还休道。利锁名缰，几阻当年欢笑。更那堪、鳞鸿信杳。蟾枝高折，愿从今须早。莫辜负、凤帏人老。
风中柳·谢池春·销灭芳容
作者：孙夫人
朝代：宋
体裁：词

销灭芳容，端的为郎烦恼。鬓慵梳、宫妆草草。别离情绪，待归来都告。怕伤郎、又还休道。利锁名缰，几阻当年欢笑。更那堪、鳞鸿信杳。蟾枝高折，愿从今须早。莫辜负、凤帏人老。
风中柳（闺情）
作者：孙夫人
朝代：宋

锁减芳容，端的为郎烦恼。鬓慵梳、宫妆草草。别离情绪，等归来都告。怕伤郎、又还休道。
利锁名缰，几阻当年欢笑。更那堪、鳞鸿信杳。蟾枝高折，愿从今须早。莫辜负、凤帏人老。
送张无梦归天台
作者：孙奭
朝代：宋

笑背芙蓉阙，东南望海涯。云章藏绿蕴，鹤驭拂青霞。台岭攀新桂，桃源访旧花。鸣驺须再去，莫泛客星槎。
送张无梦归天台
作者：孙奭
朝代：宋

笑背芙蓉阙，东南望海涯。
云章藏绿藴，鹤驭拂青霞。
台岭攀新桂，桃源访旧花。
鸣驺须再去，莫泛客星槎。
榴皮题壁
作者：孙子光
朝代：宋

黄鹤楼中吹笛罢，洞庭湖畔醉吟馀。剑光如宝无人识，却记榴皮几字书。天地之间犹有碍，江山酌酒尚无馀。长裘短褐经行处，惟见龙蛇壁上书。
榴皮题壁·其一
作者：孙子光
朝代：宋

黄鹤楼中吹笛罢，洞庭湖畔醉吟余。
剑光如宝无人识，却记榴皮几字书。
榴皮题壁·其一
作者：孙子光
朝代：宋
体裁：诗

黄鹤楼中吹笛罢，洞庭湖畔醉吟馀。剑光如宝无人识，却记榴皮几字书。
榴皮题壁·其二
作者：孙子光
朝代：宋

天地之间犹有碍，江山酌酒尚无余。
长裘短褐经行处，惟见龙蛇壁上书。
榴皮题壁·其二
作者：孙子光
朝代：宋

天地之间犹有碍，江山酌酒尚无馀。长裘短褐经行处，惟见龙蛇壁上书。
诗一首
作者：孙子实
朝代：宋

薛宣欲吏云，季氏或招闵。
此分冒中秋，万物既收稛。
卖药偶知名，草玄非近准。
才难不易得，志大略细谨。
士生要弘毅，天地如盖轸。
骥令盐车骖，井下知绠引。
难甘吁尔食，聊寄粲然冁。
谁能借前筹，还妇用束藴。
吾闻调羹鼎，异味及粉槿。
岂其供王羞，而弃会稽笋。
早春游东山石洞
作者：孙子秀
朝代：宋

穹石丹崖出，攒峰万壑回。古苔阴洞寂，新雨绿波开。渡绝移丛筱，飞春泛落梅。东山有夙尚，且尽手中杯。
早春游东山石洞
作者：孙子秀
朝代：宋

穹石丹崖出，攒峰万壑回。
古苔阴洞寂，新雨绿波开。
渡绝移丛篠，飞春泛落梅。
东山有夙尚，且尽手中杯。
游丹山
作者：孙子秀
朝代：宋
体裁：七言排律

四明洞天居第九，巨灵擘石开窗牖。扪萝陟巘不惮劳，同行况遇忘年友。老苔护石苍虎闲，飞瀑悬岩玉龙吼。豁然人与境俱胜，醉歌拍缶忘升斗。固知壶中别有天，未必醉翁真在酒。徘徊步月澹忘归，世事浮云竟何有。
句
作者：孙子肃
朝代：宋

揖仙亭上观秋涨，坐我吴江云水乡。
句
作者：孙子进
朝代：宋

酒禄嗟予薄。
书语集句诗讥一老生
作者：孙实
朝代：宋
体裁：七言绝句

孜孜为善鸡鸣起，先王之道斯为美。四十五十无闻焉，斯亦不足畏也已。
压云轩
作者：孙实
朝代：宋
体裁：五言律诗

绝顶地平易，轩窗风怒号。半空垂象纬，四面涌波涛。洞僻封苔藓，泉深冷骨毛。登临欲忘返，城市厌尘劳。
临江仙 其一 西湖
作者：孙居敬
朝代：宋
体裁：词

触事老来情绪懒，西湖债未曾还。试呼小艇访孤山。昔年鸥鹤侣，总笑鬓斓斑。仙去坡翁山耐久，烟霏空翠凭栏。日斜尚觉酒肠宽。水云天共色，欸乃一声间。
临江仙·摘索枝头何处玉
作者：孙居敬
朝代：宋
体裁：词

摘索枝头何处玉，吹来万里春风。须臾陆地遍芙蓉。珠帘和气扑，一笑夺炉红。文字红裙相间出，主人钟鼎仙翁。清谈隽语与香浓。太平欢意远，人在玉壶中。
临江仙（西湖）
作者：孙居敬
朝代：宋
体裁：词

触事老来情绪懒，西湖债未曾还。试呼小艇访孤山。昔年鸥鹤侣，总笑鬓斓斑。仙去坡翁山耐久，烟霏空翠凭阑。日斜尚觉酒肠宽。水云天共色，欸乃一声间。
喜迁莺·宿酲初愈
作者：孙居敬
朝代：宋

宿酲初愈。
更花焰频催，叶蕉重举。
浓露沾丛，熏风入樾，黄叶马头飞舞。
梦结尚依征旆，笛怨谁教渔谱。
村路转，见寒机灯在，晨炊人语。
无据。
堪恨处。
残月满襟，不念人羁旅。
天接山光，云拖雁影，多少别离情绪。
绣被香温密叠，罗帕粉痕重护。
这滋味，最不堪两鬓，菱花羞觑。
喜迁莺（晓行）
作者：孙居敬
朝代：宋
体裁：词

宿酲初愈。更花焰频催，叶蕉重举。浓露沾丛，薰风入樾，黄叶马头飞舞。梦结尚依征旆，笛怨谁教渔谱。村路转，见寒机灯在，晨炊人语。无据。堪恨处。残月满襟，不念人羁旅。天接山光，云拖雁影，多少别离情绪。绣被香温密叠，罗帕粉痕重护。这滋味，最不堪两鬓，菱花羞觑。
好事近·买断一川云
作者：孙居敬
朝代：宋
体裁：词

买断一川云，团结樵歌渔笛。
莫向此中轻说，污天然寒碧。
短蓬穿菊更移枨，香满不须摘。
搔首断霞夕影，散银原千尺。
好事近·渔村即事
作者：孙居敬
朝代：宋

买断一川云，团结樵歌渔笛。莫向此中轻说，污天然寒碧。短篷穿菊更移枨，香满不须摘。搔首断霞夕影，散银原千尺。
西江月·翠幄轻寒护夜
作者：孙居敬
朝代：宋
体裁：词

翠幄轻寒护夜，寒妆靓暖宜春。酒筹诗令逐时新。仙佩朋簪清兴。凤炬呈妍粟粟，水仙照座盈盈。约君策马贺升平。回首尊前风韵。
贺新郎·风月为佳节
作者：孙居敬
朝代：宋
体裁：词

风月为佳节。更湖光、平铺十里，水晶宫阙。若向孤山邀俗驾，只恐梅花凄咽。有图画、天然如揭。好看骚人冰雪句，走龙蛇、醉墨成三绝。尘世事，谩如发。真须脚踏层冰滑。倚高寒、身疑羽化，水平天阔。目送云边双白鹭，杳杳冲烟出没。□□□、□□□□。唤醒儿曹梁甑梦，把逍遥、齐物从头说。洗夜光，弄明月。
风入松·画梁燕子报新归
作者：孙居敬
朝代：宋
体裁：词

画梁燕子报新归。好语全稀。庭芳侵亚红相对，却羞见、蕊蕊枝枝。说与吹箫旧侣，痴心指望多时。朝云暮雨失欢期。碧画谁眉。凝愁立处桐阴转，又还是、红日将西。谩道梅花纸帐，鸳鸯终待双飞。
风入松（次韵代赠人）
作者：孙居敬
朝代：宋
体裁：词

王孙去后几时归。音信全稀。绿痕染遍天涯草，更小红、已破桃枝。此恨无人共说，梦回月满楼时。只应明月照心期。一向舒眉。若还早遂蓝桥约，更不举、玉盏东西。怎望黄金屋贮，只图夸道于飞。
句
作者：孙山
朝代：宋

盘古榜中同进士，伏羲手里探花郎。解名尽处是孙山，君名更在孙山外。幸赖圣恩收拾了，这回含笑入黄泉。分开秋水国，映断夕阳天。结宇孤峰上，安禅巨浪间。
句
作者：孙山
朝代：宋

解名尽处是孙山，余人更在孙山外。
句·其一
作者：孙山
朝代：宋

盘古榜中同进士，伏羲手裏探花郎。
句·其一
作者：孙山
朝代：宋

盘古榜中同进士，伏羲手里探花郎。
句·其三
作者：孙山
朝代：宋

幸赖圣恩收拾了，这回含笑入黄泉。
句·其三
作者：孙山
朝代：宋

幸頼圣恩收拾了，这回含笑入黄泉。
句·其二
作者：孙山
朝代：宋

解名尽处是孙山，君名更在孙山外。
句·其五
作者：孙山
朝代：宋

结宇孤峰上，安禅巨浪间。
句·其四
作者：孙山
朝代：宋

分开秋水国，映断夕阳天。
九日呈戴兄
作者：孙岩
朝代：宋

一别三十载，而今近讲堂。萧条同甲子，强健又重阳。萸菊数杯酒，烟云千仞冈。偶然为此梦，宁复次公狂。
九日呈戴兄
作者：孙岩
朝代：宋

一别三十载，而今近讲堂。
萧条同甲子，强健又重阳。
萸菊数杯酒，烟云千仞冈。
偶然为此梦，宁復次公狂。
兵后绩溪道中
作者：孙岩
朝代：宋
体裁：五言律诗

古道缘流水，寒郊带断烟。稀疏鸦种麦，羞涩女耕田。人事休兵后，秋怀落木前。小苏遗翰墨，今古一山川。
出越城舟行乙夜纡道以避过兵
作者：孙岩
朝代：宋
体裁：七言律诗

扰扰红巾起草间，旧游何地不凋残。归囊薄有桃花米，行路如经竹节滩。战马东来横杀气，扁舟北去解忧端。曲肱便结须臾梦，柳暗黟川把钓竿。
初归
作者：孙岩
朝代：宋
体裁：七言绝句

湖踪海迹一飞蓬，千里常随莽荡风。今日抵家篱犬噪，不知身是主人翁。
别乡人席间作
作者：孙岩
朝代：宋
体裁：五言律诗

昔向率山别，离愁尚故乡。今来嵊亭聚，纵乐是殊方。新草偷江绿，垂阳配酒黄。子仍先我去，留滞奈耕桑。
去冬过石潭上时吴义夫同行欣然谓予曰诗境甚佳今日再过有作将寄义夫
作者：孙岩
朝代：宋

长潭有令姿，山绿纳空洞。轩轩吴武陵，曾此接飞鞚。殷勤顾我笑，诗材不胜用。重来春事深，物采尤错综。褚小强怀大，秀异肯受控。沈吟日已昃，十彀才一中。故人抱才藻，众象入嘲弄。即今温水馆，匡坐教弦诵。嗟哉实前语，束苇代杗栋。明当寄东风，烟水发清梦。
去冬过石潭上时吴义夫同行欣然谓予曰诗境甚佳今日再过有作将寄义夫
作者：孙岩
朝代：宋

长潭有令姿，山绿纳空洞。
轩轩吴武陵，曾此接飞鞚。
殷勤顾我笑，诗材不胜用。
重来春事深，物采尤错综。
褚小强怀大，秀异肯受控。
沈吟日已昃，十彀纔一中。
故人抱才藻，众象入嘲弄。
即今温水馆，匡坐教弦诵。
嗟哉实前语，束苇代杗栋。
明当寄东风，烟水发清梦。
和元京兄赋苹花
作者：孙岩
朝代：宋

一春观物眼，红紫厌缤纷。
此水浮明玉，何人翦白云。
惠风游汉女，吉日礼湘君。
地僻应无是，留花混藻芹。
和元京兄赋蘋花
作者：孙岩
朝代：宋

一春观物眼，红紫厌缤纷。此水浮明玉，何人剪白云。惠风游汉女，吉日礼湘君。地僻应无是，留花混藻芹。
寓斋
作者：孙岩
朝代：宋
体裁：七言绝句

环中风物有谁争，即日诗情取次生。云倦竟依檐际宿，雉驯时下竹根行。
山间
作者：孙岩
朝代：宋
体裁：五言绝句

谷鸟鸣声滑，山云变态新。清渠不没胫，亦有浣纱人。
崿浦早望
作者：孙岩
朝代：宋
体裁：七言绝句

千峰倒影碧粼粼，摹写桐江最逼真。每逢佳处谋书屋，渐恐山灵不信人。
德艺有贵贱
作者：孙岩
朝代：宋
体裁：古风

调弓遣猿悲，削鐻夺神造。伊人天分高，甘以一事老。奈何握寸颖，特自矜粉藻。沈约仅如奴，子建何足道。率尔为一快，公论日杲杲。德艺有贵贱，君子廓怀抱。
德骥篇
作者：孙岩
朝代：宋

西家白马如曳练，东家赤马如驱电。
时时并辔刷长秋，羞杀分飞伯劳燕。
白马不防牛有角，惨甚兵间中矛矟。
不出能令赤马疑，隔巷来奔初不约。
踌躇血地嘶鸣哀，悲风飒飒惊条枚。
皦然德骥非凡材，牧人驱迫去復回。
物于俦匹且如此，何况世间贞信士。
管仲败余勤鲍叔，孝章厄极悲文举。
茂弘将坐白其忠，叔翰当收脱之死。
乞兵欲赴雍丘危，突围竟雪都昌耻。
虽云志计有伸屈，至今挠弱闻风起。
利灾乐祸无故情，东家无恙汝得乘。
德骥篇
作者：孙岩
朝代：宋

西家白马如曳练，东家赤马如驱电。时时并辔刷长鞦，羞杀分飞伯劳燕。白马不防牛有角，惨甚兵间中矛槊。不出能令赤马疑，隔巷来奔初不约。踌躇血地嘶鸣哀，悲风飒飒惊条枚。皦然德骥非凡材，牧人驱迫去复回。物于俦匹且如此，何况世间贞信士。管仲败馀勤鲍叔，孝章厄极悲文举。茂弘将坐白其忠，叔翰当收脱之死。乞兵欲赴雍丘危，突围竟雪都昌耻。虽云志计有伸屈，至今挠弱闻风起。利灾乐祸无故情，东家无恙汝得乘。
树阴
作者：孙岩
朝代：宋

春去空山啼乳莺，莺边老树幂新青。一瓢挂此坐终日，即是苏家择胜亭。
树阴
作者：孙岩
朝代：宋

春去空山啼乳鶑，鶑边老树幂新青。
一瓢挂此坐终日，即是苏家择胜亭。
武林绝句
作者：孙岩
朝代：宋

缤纷迎酒伎，宛转卖花声。偶似承平世，携书试凤城。比屋单衣日，名城冷食天。居人多上冢，远客未归田。
武林绝句·其一
作者：孙岩
朝代：宋
体裁：五言绝句

缤纷迎酒伎，宛转卖花声。偶似承平世，携书试凤城。
武林绝句·其二
作者：孙岩
朝代：宋
体裁：五言绝句

比屋单衣日，名城冷食天。居人多上冢，远客未归田。
溪上
作者：孙岩
朝代：宋

溪翁生计独熙然，新买南邻舴艋船。
日载鸬鷀三十尾，鱼为租入水为田。
溪上
作者：孙岩
朝代：宋

溪翁生计独熙然，新买南邻舴艋船。日载鸬鹚三十尾，鱼为租入水为田。
留武林
作者：孙岩
朝代：宋
体裁：古风

访客城南隅，故第何其雄。曲池犹瀁漭，土山尚巃嵷。颇闻此中人，易姓良匆匆。往时恩泽侯，意气干晴虹。乐曲播秦城，衣制闻汉宫。恨不逢季伦，讵肯交毛公。斥地西邻去，伐木南山空。百楹一传舍，顾极当年工。悠悠感成败，何独操镘翁。
秋晚园中
作者：孙岩
朝代：宋

篱落围秋色，株梢罥晚晖。菊花供曲尽，桐叶饲鱼稀。风叶相仍下，家童未埽除。绵联封蛰户，残缺带虫书。
秋晚园中·其一
作者：孙岩
朝代：宋
体裁：五言绝句

篱落围秋色，株梢罥晚晖。菊花供曲尽，桐叶饲鱼稀。
秋晚园中·其二
作者：孙岩
朝代：宋
体裁：五言绝句

风叶相仍下，家童未埽除。绵联封蛰户，残缺带虫书。
绕行遇猎
作者：孙岩
朝代：宋

搜山炬火纵横飞，百兽猝起惊且驰。
出明入暗眼光乱，强者或脱弱者悲。
儿郎汹汹山精匿，杀气随风撼松栎。
宋㹱韩獹不尽纵，啮索腾陵求赴敌。
清霜屡降草莽衰，相与即禽真汝时。
跳坡蓦涧殊未已，扶桑东面推红曦。
大矟将军山下住，摧颓略记衔枚路。
观汝角逐心悠悠，风枭旌斾何时休。
绕行遇猎
作者：孙岩
朝代：宋

搜山炬火纵横飞，百兽猝起惊且驰。出明入暗眼光乱，强者或脱弱者悲。儿郎汹汹山精匿，杀气随风撼松栎。宋㹱韩獹不尽纵，齧索腾陵求赴敌。清霜屡降草莽衰，相与即禽真汝时。跳坡蓦涧殊未已，扶桑东面推红曦。大槊将军山下住，摧颓略记衔枚路。观汝角逐心悠悠，风枭旌旆何时休。
观渔行
作者：孙岩
朝代：宋

霜降平湖鉴群象，中有黄鱼几一丈。渔师早已中豪家，今旦连舟布新网。东西南北三重围，围形渐缩如小池。孟获身穷吕布窘，尚许性命延斯须。旧与鳟鲂同出入，尔暇悲怜祸相及。日斜创甚上平沙，两岸居人如堵立。渺渺腥风吹水云，卖鱼沽酒赛湖神，醉来预唱江南春。
观渔行
作者：孙岩
朝代：宋

霜降平湖鑑羣象，中有黄鱼几一丈。
渔师早已中豪家，今旦连舟布新网。
东西南北三重围，围形渐缩如小池。
孟获身穷吕布窘，尚许性命延斯须。
旧与鳟鲂同出入，尔暇悲怜祸相及。
日斜创甚上平沙，两岸居人如堵立。
渺渺腥风吹水云，卖鱼沽酒赛湖神，醉来预唱江南春。
酬赵隐君还予诗稿之作因来韵增至二十四用柳子厚同刘院长言怀事诗例也
作者：孙岩
朝代：宋

度德宜滕长，论交堕鲁皋。凄凉当岁晚，潇洒见时髦。常恐诗无證，空知调欲高。扶疏才社栎，变化岂胥涛。阔略三冬学，增多一字褒。大篇参往箓，异事诧吾曹。昔嗜梁台选，仍耽郢士骚。长歌落涧谷，中夜骇猿猱。攻苦鹈濡翼，求朋鹿食蒿。家无彦弘在，乡失吕温豪。击拊当谁听，荒芜尚自薅。英英善和柳，皎皎义熙陶。步骤才难至，图回首屡搔。较深搜石髓，务洁取溪毛。推激吾非党，讥诃物得逃。辞连盘谷稼，想到武陵桃。朝逮虞渊暗，宵几鹖旦嗷。含愁全庾赋，寓乐间庄濠。不谓尘明镜，何殊赠佩刀。音书无雁往，时序迫蝉号。嵇向诸人远，周雷再世遭。未应求善贾，孰不饮醇醪。并席葭依玉，清言輠炙膏。斯期方缅邈，北望寸心劳。
酬赵隠君还予诗稿之作因来韵增至二十四用柳子厚同刘院长言怀事诗例也
作者：孙岩
朝代：宋

度德宜滕长，论交堕鲁皋。
凄凉当岁晚，潇洒见时髦。
常恐诗无证，空知调欲高。
扶疏纔社栎，变化岂胥涛。
阔略三冬学，增多一字褒。
大篇参往箓，异事诧吾曹。
昔嗜梁台选，仍耽郢士骚。
长歌落涧谷，中夜骇猿猱。
攻苦鹈濡翼，求朋鹿食蒿。
家无彦弘在，乡失吕温豪。
击拊当谁听，荒芜尚自薅。
英英善和柳，皎皎义熙陶。
步骤才难至，图回首屡搔。
较深搜石髓，务洁取溪毛。
推激吾非党，讥诃物得逃。
辞连盘谷稼，想到武陵桃。
朝逮虞渊暗，宵几鹖旦嗷。
含愁全庾赋，寓乐间庄濠。
不谓尘明镜，何殊赠佩刀。
音书无雁往，时序迫蝉号。
嵇向诸人远，周雷再世遭。
未应求善贾，孰不饮醇醪。
并席葭依玉，清言輠炙膏。
斯期方缅邈，北望寸心劳。
金庭观王右军祠
作者：孙岩
朝代：宋

罢郡归来三亩宅，化为琳宇入层云。楼亡莫辨藏书地，池在如亲洗墨人。特援忧勤规太傅，不将恢复许中军。世间何物无澌尽，英矩千秋万古新。
金庭观王右军祠
作者：孙岩
朝代：宋

罢郡归来三亩宅，化为琳宇入层云。
楼亡莫辨藏书地，池在如亲洗墨人。
特援忧勤规太傅，不将恢復许中军。
世间何物无澌尽，英榘千秋万古新。
陈监丞用韵见赠亦和以谢
作者：孙岩
朝代：宋
体裁：五言律诗

肃肃东方老，依人可计年。名言倾盖后，古意结绳前。君户仍多辙，予琴故一弦。不应昌歜味，置在众肴先。
临安钱武肃庙
作者：孙嵩
朝代：宋

吴越归旗纛，风云助鼓鼙。锦蒙山树遍，弩射海潮低。龙凤城葱郁，牛羊墓惨悽。古祠存故里，秋草庑东西。
临安钱武肃庙
作者：孙嵩
朝代：宋

吴越归旗纛，风云助鼓鼙。
锦蒙山树遍，弩射海潮低。
龙凤城葱鬰，牛羊墓惨悽。
古祠存故里，秋草庑东西。
书雨
作者：孙嵩
朝代：宋
体裁：七言绝句

阴谷幽林热似焚，阿香鸣鼓骤殷殷。天公作雨须臾事，用得东山一片云。
倦客
作者：孙嵩
朝代：宋
体裁：五言律诗

倦客江湖返，书生畎亩思。古来惟即墨，世上几仇池。八表烟霾隔，三春草木衰。交游消息断，存没杳难知。
偶作
作者：孙嵩
朝代：宋
体裁：七言绝句

更勿穷通算此生，文章玄白付谁评。凄凉例薄佳人命，邂逅多成竖子名。
公无渡河
作者：孙嵩
朝代：宋
体裁：乐府曲辞

公乎渡河不可航，年既老，智则童。临流径渡何伥伥，夫岂有急须自亡。前无掣，后无挤，且无迹捕至尔门，未至东市之诛磔死如牛羊。河流在前白日光，谁以锦覆河流黄。公不见河源夭矫落昆崙，悬天注地千里强。飞奔突入中原疆，一击无有完堤防。跳蹴后土舂穹苍，公懵视之行康庄。掉臂而往无褰裳，不能驭风骑气奚为狂。河之流汤汤，鲲鲸之恶未可量。长戈为鳍锯为尾，刀崖斧窟镵牙张。公其以身委饥肠，人生无难死足伤。以饥寒死骨犹藏，棺椁送尔松柏冈。何必为河之鬼冯夷乡，其下浊泥出无梁。何不相蹙公自僵，奈何乎箜篌之音河水旁。
冬初杂兴
作者：孙嵩
朝代：宋

今晨霜露肃，爱此群山秋。夭桃薄照日，乃是丹枫稠。草花无名字，正类黄菊幽。一筇步涧阿，聊复舒我眸。雁声一何高，渺渺关山愁。林间有橡栗，岁晚行可收。牧童与樵叟，共载牛背归。我无薪蒸计，南山松栎稀。寒风昨日至，须用葺我扉。故园或可废，亦以完我衣。人生有定分，勿怪生理微。钟声烟外寺，报我明朝霜。篱落暝雀惊，原野昏鸦翔。杖策归茅茨，偶一歌慨慷。千载有我辈，感念行斜阳。斋中乃无纸，柿叶平篱根。稍取书点画，带此朝露痕。识字有何补，随尔忧患繁。姓名总不记，适有古意存。惜哉结绳后，事始于乾坤。先生晚始悟，无术鸠田园。残花与新蕊，不共横斜枝。摧谢得清峭，独照冰霜时。寒梅正如此，他木乃变衰。此由观世物，特以厄见奇。古云桑落节，当有新醪篘。得秫酿几何，拨瓮香浮浮。醇熟不足计，醒醉亦自筹。得酒乃径饮，无酒亦可休。绝怜未知道，颠倒阮与刘。百年有事业，遑云逃糟丘。秋晚种麰麦，覆块青茸茸。兹物乃畏湿，沟作棋道通。江南地力瘠，百谷劳农工。粳稌蓄塍上，麰麦藏沟中。从今防蹂啮，早晚观麦丛。须纵牛羊食，勿信东坡翁。吾诗乃农谱，亦著江南风。
冬初杂兴·其一
作者：孙嵩
朝代：宋

今晨霜露肃，爱此群山秋。夭桃薄照日，乃是丹枫稠。草花无名字，正类黄菊幽。一筇步涧阿，聊复舒我眸。雁声一何高，渺渺关山愁。林间有橡栗，岁晚行可收。
冬初杂兴·其一
作者：孙嵩
朝代：宋

今晨霜露肃，爱此群山秋。
夭桃薄照日，乃是丹枫稠。
草花无名字，正类黄菊幽。
一筇步涧阿，聊復舒我眸。
雁声一何高，渺渺关山愁。
林间有橡栗，岁晚行可收。
冬初杂兴·其三
作者：孙嵩
朝代：宋
体裁：古风

钟声烟外寺，报我明朝霜。篱落暝雀惊，原野昏鸦翔。杖策归茅茨，偶一歌慨慷。千载有我辈，感念行斜阳。
冬初杂兴·其二
作者：孙嵩
朝代：宋
体裁：古风

牧童与樵叟，共载牛背归。我无薪蒸计，南山松栎稀。寒风昨日至，须用葺我扉。故园或可废，亦以完我衣。人生有定分，勿怪生理微。
冬初杂兴·其五
作者：孙嵩
朝代：宋
体裁：古风

残花与新蕊，不共横斜枝。摧谢得清峭，独照冰霜时。寒梅正如此，他木乃变衰。此由观世物，特以厄见奇。古云桑落节，当有新醪篘。得秫酿几何，拨瓮香浮浮。醇熟不足计，醒醉亦自筹。得酒乃径饮，无酒亦可休。绝怜未知道，颠倒阮与刘。百年有事业，遑云逃糟丘。
冬初杂兴·其六
作者：孙嵩
朝代：宋

秋晚种麰麦，覆块青茸茸。
兹物乃畏湿，沟作棋道通。
江南地力瘠，百谷劳农工。
秔稌蓄堘上，麰麦藏沟中。
从今防蹂嚙，早晚观麦丛。
须纵牛羊食，勿信东坡翁。
吾诗乃农谱，亦着江南风。
冬初杂兴·其六
作者：孙嵩
朝代：宋

秋晚种麰麦，覆块青茸茸。兹物乃畏湿，沟作棋道通。江南地力瘠，百谷劳农工。粳稌蓄塍上，麰麦藏沟中。从今防蹂啮，早晚观麦丛。须纵牛羊食，勿信东坡翁。吾诗乃农谱，亦著江南风。
冬初杂兴·其四
作者：孙嵩
朝代：宋

斋中乃无纸，柿叶平篱根。稍取书点画，带此朝露痕。识字有何补，随尔忧患繁。姓名总不记，适有古意存。惜哉结绳后，事始于乾坤。先生晚始悟，无术鸠田园。
冬初杂兴·其四
作者：孙嵩
朝代：宋

斋中乃无纸，柿叶平篱根。
稍取书点画，带此朝露痕。
识字有何补，随尔忧患繁。
姓名总不记，适有古意存。
惜哉结绳后，事始于干坤。
先生晚始悟，无术鸠田园。
又书画船五首
作者：孙嵩
朝代：宋

足踏江陵一舸空，襄阳亲手结孤蓬。流传别有黔川样，安稳舲斋不亸风。书画生憎世上尘，不嫌蓑笠渺无津。扁舟去住浑林间，了是江湖旧散人。幸自消除长物缘，尚留遮眼卷三千。分明更有江湖债，搬入人家赝钓船。不听挐音分外闲，稳装书画一蓬间。今朝风雨苕川上，扑洒沙鸥第几湾。切莫清狂更隐沦，浮家泛宅断知闻。明朝我欲观书画，何处将诗寄水云。
又书画船五首·其一
作者：孙嵩
朝代：宋

足踏江陵一舸空，襄阳亲手结孤蓬。流传别有黔川样，安稳舲斋不亸风。
又书画船五首·其一
作者：孙嵩
朝代：宋

足踏江陵一舸空，襄阳亲手结孤蓬。
流传别有黔川样，安稳舲斋不軃风。
又书画船五首·其三
作者：孙嵩
朝代：宋

幸自消除长物缘，尚留遮眼卷三千。
分明更有江湖债，搬入人家贋钓船。
又书画船五首·其三
作者：孙嵩
朝代：宋

幸自消除长物缘，尚留遮眼卷三千。分明更有江湖债，搬入人家赝钓船。
又书画船五首·其二
作者：孙嵩
朝代：宋
体裁：七言绝句

书画生憎世上尘，不嫌蓑笠渺无津。扁舟去住浑林间，了是江湖旧散人。
又书画船五首·其五
作者：孙嵩
朝代：宋

切莫清狂更隐沦，浮家泛宅断知闻。明朝我欲观书画，何处将诗寄水云。
又书画船五首·其五
作者：孙嵩
朝代：宋

切莫清狂更隠沦，浮家泛宅断知闻。
明朝我欲观书画，何处将诗寄水云。
又书画船五首·其四
作者：孙嵩
朝代：宋
体裁：七言绝句

不听挐音分外闲，稳装书画一蓬间。今朝风雨苕川上，扑洒沙鸥第几湾。
和谢虚谷
作者：孙嵩
朝代：宋

文章琬琰盛镌磨，乞与丹青侈若何。已是追随名世晚，敢言步骤古人多。未同子美投三赋，且为灵均释九歌。怎有农谣又渔曲，稍谈钓笠与耕蓑。穷愁幽思或成时，畦径荒芜失自治。秋气居然寒宋玉，土风犹尔操钟仪。安能跛鳖从天马，正拟长松引菟丝。启以新篇新绳削，元和直至建安时。
和谢虚谷·其一
作者：孙嵩
朝代：宋

文章琬琰盛镌磨，乞与丹青侈若何。
已是追随名世晚，敢言步骤古人多。
未同子美投三赋，且为灵均释九歌。
怎有农谣又渔曲，稍谈钓笠与耕簑。
和谢虚谷·其一
作者：孙嵩
朝代：宋

文章琬琰盛镌磨，乞与丹青侈若何。已是追随名世晚，敢言步骤古人多。未同子美投三赋，且为灵均释九歌。怎有农谣又渔曲，稍谈钓笠与耕蓑。
和谢虚谷·其二
作者：孙嵩
朝代：宋

穷愁幽思或成时，畦径荒芜失自治。秋气居然寒宋玉，土风犹尔操钟仪。安能跛鳖从天马，正拟长松引菟丝。启以新篇新绳削，元和直至建安时。
和谢虚谷·其二
作者：孙嵩
朝代：宋

穷愁幽思或成时，畦径荒芜失自治。
秋气居然寒宋玉，土风犹尔操钟仪。
安能跛鼈从天马，正拟长松引菟丝。
启以新篇新绳削，元和直至建安时。
哭程晦夫
作者：孙嵩
朝代：宋

握手论交意气真，旧游四顾暗伤神。陪从金马门中客，和唱铜驼陌上春。尚谓乡邦离有合，忍闻丘垄夜无晨。夕阳古道曾经别，肠断西风泪满巾。
哭程晦夫·其一
作者：孙嵩
朝代：宋
体裁：七言绝句

握手论交意气真，旧游四顾暗伤神。陪从金马门中客，和唱铜驼陌上春。
哭程晦夫·其二
作者：孙嵩
朝代：宋
体裁：七言绝句

尚谓乡邦离有合，忍闻丘垄夜无晨。夕阳古道曾经别，肠断西风泪满巾。
夜泊垂虹
作者：孙嵩
朝代：宋

螮蝀无晴雨，横空不计年。
长身欺浪渺，鉅力厌风颠。
怀古方闻笛，题诗且住船。
飞鸣中夜雁，何处得洲眠。
夜泊垂虹
作者：孙嵩
朝代：宋

螮蝀无晴雨，横空不计年。长身欺浪渺，钜力厌风颠。怀古方闻笛，题诗且住船。飞鸣中夜雁，何处得洲眠。
姑苏元夕
作者：孙嵩
朝代：宋

茂苑长洲满地春，吴儿歌舞逐时新。
风流百巧花灯手，犹是夫差国裏人。
姑苏元夕
作者：孙嵩
朝代：宋

茂苑长洲满地春，吴儿歌舞逐时新。风流百巧花灯手，犹是夫差国里人。
开岁连日有阴雨
作者：孙嵩
朝代：宋

老杜诗章五百年，为吾替写早春篇。恰从元日踰人日，重有阴阴冷落天。日日岚阴守翠微，清溪平没钓鱼矶。流莺一任无来意，直恐梅花半树稀。新草天涯入断魂，若为有意眺郊原。只因老子春愁少，须著萧萧雨暗村。
开岁连日有阴雨·其一
作者：孙嵩
朝代：宋
体裁：七言绝句

老杜诗章五百年，为吾替写早春篇。恰从元日踰人日，重有阴阴冷落天。
开岁连日有阴雨·其三
作者：孙嵩
朝代：宋

新草天涯入断魂，若为有意眺郊原。
只因老子春愁少，须着萧萧雨暗村。
开岁连日有阴雨·其三
作者：孙嵩
朝代：宋

新草天涯入断魂，若为有意眺郊原。只因老子春愁少，须著萧萧雨暗村。
开岁连日有阴雨·其二
作者：孙嵩
朝代：宋

日日岚阴守翠微，清溪平没钓鱼矶。流莺一任无来意，直恐梅花半树稀。
开岁连日有阴雨·其二
作者：孙嵩
朝代：宋

日日岚阴守翠微，清溪平没钓鱼矶。
流鶑一任无来意，直恐梅花半树稀。
归途旅思
作者：孙嵩
朝代：宋
体裁：七言绝句

虚市斜阳早掩门，萧条州县抵深村。残梅与客迎新岁，明月随人作上元。
愍叹
作者：孙嵩
朝代：宋
体裁：七言律诗

救地扶天力不支，犹为落落怪男儿。泥中龙逝江神骇，波际鲸枯海若悲。恨入烟云连汉县，魂随霜雪薄燕垂。可怜傲兀南冠在，吟尽关山恸绝诗。
感兴
作者：孙嵩
朝代：宋

清风有佳意，逢者为一娱。
曾不救饥渴，政尔飘襟裾。
凡物贵有用，论诗用则无。
诗成亦自咏，侘傺或昭苏。
身名不相涉，二者如参商。
迟其议论公，旷越百世长。
于人已无益，离离坟草荒。
不知史册上，更是谁芬芳。
犹足厉世俗，曰此有耿光。
生前文字冗，寸札蓐荑稂。
及后乃大行，家有星河章。
君欲知其人，近世苏与黄。
夫有酷吏事，良不为奇屯。
俗子来吾前，有语无由伸。
其愚正可置，而又何为嗔。
勿如孤竹子，宇宙生涯垠。
匪惟狎樵牧，浩浩冥疏亲。
鸟故不乱行，兽故不乱群。
在山为远志，出山为小草。
不足凋谢安，适可谓殷浩。
夫亦有所怀，非必着枯槁。
感兴
作者：孙嵩
朝代：宋

清风有佳意，逢者为一娱。曾不救饥渴，政尔飘襟裾。凡物贵有用，论诗用则无。诗成亦自咏，侘傺或昭苏。身名不相涉，二者如参商。迟其议论公，旷越百世长。于人已无益，离离坟草荒。不知史册上，更是谁芬芳。犹足厉世俗，曰此有耿光。生前文字冗，寸札蓐荑稂。及后乃大行，家有星河章。君欲知其人，近世苏与黄。夫有酷吏事，良不为奇屯。俗子来吾前，有语无由伸。其愚正可置，而又何为嗔。勿如孤竹子，宇宙生涯垠。匪惟狎樵牧，浩浩冥疏亲。鸟故不乱行，兽故不乱群。在山为远志，出山为小草。不足凋谢安，适可谓殷浩。夫亦有所怀，非必著枯槁。
戏嘲二子
作者：孙嵩
朝代：宋
体裁：古风

攻为乐府作，吟尽乐府题。不晓张籍与王建，笔端欲揽风凄凄。大半闲愁生浪语，十九他人无与汝。击辕抚缶何如声，奈此澜翻两吻鸣。
明妃引
作者：孙嵩
朝代：宋

明妃如花颜，高出汉宫右。可怜君王目，但寄丹青手。寂寂保孤妍，悠悠成伪丑。坐此嫁穹庐，流落无时回。无时回，琵琶未阕边笳催。哀弦流入千家谱，明妃只作阏支舞。年年犹借南来风，吹得青青一抔土。君不见汉家嫁得几娉婷，不闻一一琵琶声。祸起当年娄敬谬，后人独恨毛延寿。
明妃引
作者：孙嵩
朝代：宋

明妃如花颜，高出汉宫右。
可怜君王目，但寄丹青手。
寂寂保孤妍，悠悠成僞丑。
坐此嫁穹庐，流落无时回。
无时回，琵琶未阕边笳催。
哀絃流入千家谱，明妃只作阏支舞。
年年犹借南来风，吹得青青一抔土。
君不见汉家嫁得几娉婷，不闻一一琵琶声。
祸起当年娄敬谬，后人独恨毛延寿。
春夏之交四首
作者：孙嵩
朝代：宋

江花江水意，春色为谁多。极目天涯草，凄凄奈尔何。悄悄瞻青壁，悠悠瞩翠林。流莺无一事，声远薜萝阴。村落赪桐日，茅茨白楝风。闲阶沾雨菊，又绿去年丛。拂槛逍遥絮，浮空自在丝。幽香来远近，山侧有酴醾。
春夏之交四首·其一
作者：孙嵩
朝代：宋
体裁：五言绝句

江花江水意，春色为谁多。极目天涯草，凄凄奈尔何。
春夏之交四首·其三
作者：孙嵩
朝代：宋

村落赪桐日，茅茨白楝风。闲阶沾雨菊，又绿去年丛。
春夏之交四首·其三
作者：孙嵩
朝代：宋

村落頳桐日，茅茨白楝风。
闲阶沾雨菊，又绿去年丛。
春夏之交四首·其二
作者：孙嵩
朝代：宋

悄悄瞻青壁，悠悠瞩翠林。流莺无一事，声远薜萝阴。
春夏之交四首·其二
作者：孙嵩
朝代：宋

悄悄瞻青壁，悠悠瞩翠林。
流鶑无一事，声远薜萝阴。
春夏之交四首·其四
作者：孙嵩
朝代：宋

拂槛逍遥絮，浮空自在丝。幽香来远近，山侧有酴醾。
春夏之交四首·其四
作者：孙嵩
朝代：宋

拂槛逍遥絮，浮空自在丝。
幽香来远近，山侧有酴釄。
春日武康游望过孟东野故居
作者：孙嵩
朝代：宋

残霭初收半在沙，一川芳草趁溪斜。
羣峰古意汪芒国，废地诗情正曜家。
天末凄迷浮野色，柳边骀荡受春华。
更携尊酒看修竹，不为前坡得意花。
春日武康游望过孟东野故居
作者：孙嵩
朝代：宋

残霭初收半在沙，一川芳草趁溪斜。群峰古意汪芒国，废地诗情正曜家。天末凄迷浮野色，柳边骀荡受春华。更携尊酒看修竹，不为前坡得意花。
曲江头
作者：孙嵩
朝代：宋

君不见曲江头，离离衰草寒云秋。今人不见昔人游，昔人不见今人愁。欲谈往事无耆旧，沉吟千载空搔首，盛衰倚伏如寒暄。秦时宜春苑，汉世乐游园，更复唐人宫殿拥千门。往古来今但如此，同一溶溶曲江水。
曲江头
作者：孙嵩
朝代：宋

君不见曲江头，离离衰草寒云秋。
今人不见昔人游，昔人不见今人愁。
欲谈往事无耆旧，沉吟千载空搔首，盛衰倚伏如寒暄。
秦时宜春苑，汉世乐游园，更復唐人宫殿拥千门。
往古来今但如此，同一溶溶曲江水。
生日
作者：孙嵩
朝代：宋

云外荒村半掩扉，门孤事业与心违。悠悠岁月山林老，纳纳乾坤道路非。鸿雁关河秋满眼，梧桐风雨冷吹衣。蓼莪自是长休废，独立苍苔一叹欷。
生日·其一
作者：孙嵩
朝代：宋

云外荒村半掩扉，门孤事业与心违。悠悠岁月山林老，纳纳乾坤道路非。
生日·其一
作者：孙嵩
朝代：宋

云外荒村半掩扉，门孤事业与心违。
悠悠岁月山林老，纳纳干坤道路非。
生日·其二
作者：孙嵩
朝代：宋
体裁：七言绝句

鸿雁关河秋满眼，梧桐风雨冷吹衣。蓼莪自是长休废，独立苍苔一叹欷。
画猿
作者：孙嵩
朝代：宋
体裁：古风

客子平生三峡游，青猿树树悬高秋。归来落笔成天趣，中传蜀月巴云意。如何猿叫驿边时，只欠行人唱竹枝。
秋怀五首
作者：孙嵩
朝代：宋

秋虫日以喧，秋树日以疏。君听草根蛩，泣吊风中梧。壮士秋怀涕，及此清霜初。从来感秋人，一例皆楚声。吾闻古燕赵，慷慨多不平。惜哉宋玉辞，不使荆轲听。何处秋声多，竹外声历历。凄切不禁寒，萧萧旧时碧。此中白发愁，饷与秋风客。畴昔旅江湖，夜夜南飞雁。山园柿栗秋，出户望河汉。袛今寒雁时，中夕起三叹。黄山秋雕锼，风露洗崖崿。行行听清猿，处处采灵药。秋云老石床，已后十年约。
秋怀五首·其一
作者：孙嵩
朝代：宋

秋虫日以喧，秋树日以疏。君听草根蛩，泣吊风中梧。壮士秋怀涕，及此清霜初。
秋怀五首·其一
作者：孙嵩
朝代：宋

秋虫日以喧，秋树日以疏。
君听草根蛩，泣弔风中梧。
壮士秋怀涕，及此清霜初。
秋怀五首·其三
作者：孙嵩
朝代：宋

何处秋声多，竹外声历历。凄切不禁寒，萧萧旧时碧。此中白发愁，饷与秋风客。
秋怀五首·其三
作者：孙嵩
朝代：宋

何处秋声多，竹外声历历。
凄切不禁寒，萧萧旧时碧。
此中白髮愁，饷与秋风客。
秋怀五首·其二
作者：孙嵩
朝代：宋
体裁：古风

从来感秋人，一例皆楚声。吾闻古燕赵，慷慨多不平。惜哉宋玉辞，不使荆轲听。
秋怀五首·其五
作者：孙嵩
朝代：宋
体裁：古风

黄山秋雕锼，风露洗崖崿。行行听清猿，处处采灵药。秋云老石床，已后十年约。
秋怀五首·其四
作者：孙嵩
朝代：宋
体裁：古风

畴昔旅江湖，夜夜南飞雁。山园柿栗秋，出户望河汉。袛今寒雁时，中夕起三叹。
立春日
作者：孙嵩
朝代：宋
体裁：七言律诗

残冬初曦巧弄频，轻澌片片动游鳞。土牛不报穷居暖，星鸟非司退士春。门帖废忘梅柳句，乡傩倚阁鼓鼙人。愁多酒浅知何那，太息年光草草新。
竹枝歌
作者：孙嵩
朝代：宋

光浪砰雷蛇饮溪，阴崖天暗虎丘泥。
万里中原那有此，怜君更过鬼门西。
竹枝歌
作者：孙嵩
朝代：宋

峡山削出青嵯峨，峡水匀成绿不波。
屯平山林未能得，奈此猿声朝夕何。
竹枝歌
作者：孙嵩
朝代：宋

汉世明妃犹有付，荒祠歌舞与招魂。
胡琴好入巴渝曲，万里还乡釃酒樽。
竹枝歌
作者：孙嵩
朝代：宋

滟滪滩头君莫行，瞿塘峡里不论程。龙吟小雨蜀天黑，等有明朝春水生。行尽三巴三曲头，一滩自有一生愁。明朝已过巴陵岸，更宿江陵渔笛洲。云外猩猩何处声，终朝出没只深菁。前有悬崖菁几里，行人到此古今情。汹浪砰雷蛇饮溪，阴崖天暗虎丘泥。万里中原那有此，怜君更过鬼门西。峡路阴阴无四时，寒云鸟道挂天危。荒亭败驿此何处，望帝江山号子规。巴子城荒非昔人，公孙何处问遗民。千年惟有武侯碛，留与踏歌行早春。汉世明妃犹有村，荒祠歌舞与招魂。胡琴好入巴渝曲，万里还乡酾酒樽。黄牛庙前鸦鹳栖，黄魔宫外枭鵩啼。估客酹神巫妪醉，青林日转风凄凄。峡山削出青嵯峨，峡水匀成绿不波。顿平山林未能得，奈此猿声朝夕何。
竹枝歌
作者：孙嵩
朝代：宋

黄牛庙前鸦鹳栖，黄魔宫外枭鹏啼。
估客酹神巫妪醉，青林日转风凄凄。
竹枝歌·其一
作者：孙嵩
朝代：宋

滟滪滩头君莫行，瞿塘峡裏不论程。
龙吟小雨蜀天黑，等有明朝春水生。
竹枝歌·其一
作者：孙嵩
朝代：宋

滟滪滩头君莫行，瞿塘峡里不论程。龙吟小雨蜀天黑，等有明朝春水生。
竹枝歌·其七
作者：孙嵩
朝代：宋

汉世明妃犹有村，荒祠歌舞与招魂。胡琴好入巴渝曲，万里还乡酾酒樽。
竹枝歌·其七
作者：孙嵩
朝代：宋

汉世明妃犹有村，荒祠歌舞与招魂。
胡琴好入巴渝曲，万里还乡酾酒罇。
竹枝歌·其三
作者：孙嵩
朝代：宋
体裁：词

云外猩猩何处声，终朝出没只深菁。前有悬崖菁几里，行人到此古今情。
竹枝歌·其九
作者：孙嵩
朝代：宋
体裁：词

峡山削出青嵯峨，峡水匀成绿不波。顿平山林未能得，奈此猿声朝夕何。
竹枝歌·其二
作者：孙嵩
朝代：宋
体裁：词

行尽三巴三曲头，一滩自有一生愁。明朝已过巴陵岸，更宿江陵渔笛洲。
竹枝歌·其五
作者：孙嵩
朝代：宋
体裁：词

峡路阴阴无四时，寒云鸟道挂天危。荒亭败驿此何处，望帝江山号子规。
竹枝歌·其八
作者：孙嵩
朝代：宋
体裁：词

黄牛庙前鸦鹳栖，黄魔宫外枭鵩啼。估客酹神巫妪醉，青林日转风凄凄。
竹枝歌·其六
作者：孙嵩
朝代：宋
体裁：词

巴子城荒非昔人，公孙何处问遗民。千年惟有武侯碛，留与踏歌行早春。
竹枝歌·其四
作者：孙嵩
朝代：宋
体裁：词

汹浪砰雷蛇饮溪，阴崖天暗虎丘泥。万里中原那有此，怜君更过鬼门西。
紫阳夜坐
作者：孙嵩
朝代：宋
体裁：七言绝句

一夜灯前白纻单，沉吟有此夏初寒。露零若与人相语，松杪潇潇下石坛。
行都饯岁
作者：孙嵩
朝代：宋

插架余残历，挑灯忆故乡。
年光蛇赴壑，羁旅雁随阳。
禁阙迎傩鼓，邻街祭竈香。
英雄须自力，容易鬓毛苍。
行都饯岁
作者：孙嵩
朝代：宋

插架馀残历，挑灯忆故乡。年光蛇赴壑，羁旅雁随阳。禁阙迎傩鼓，邻街祭灶香。英雄须自力，容易鬓毛苍。
觅佳山水迁居未能又力役不休
作者：孙嵩
朝代：宋
体裁：七言律诗

微吟清啸有孤怀，历落嵚崎已大乖。芳草何心知世事，闲云肆意绕天涯。前时绝喜王官谷，此去聊堪阿里街。一语作铭君记取，腾腾任运莫安排。
还邓觉民诗卷
作者：孙嵩
朝代：宋
体裁：五言绝句

南山竹可笛，北山桐可琴。得如听松风，中有太古音。
送年寓叹
作者：孙嵩
朝代：宋
体裁：七言律诗

岁事分携作径归，清愁环守有重围。预供除日先人祭，次拂元朝道士衣。狂似嵇康今尽懒，觉如蘧瑗昔皆非。新春未识耕耘地，当卜何如买钓矶。
遣怀杂赋
作者：孙嵩
朝代：宋

宇宙迂疏一布衣，谋身毕竟是邪非。能知道义丘山重，定看荣华草芥微。世事悠悠蝴蝶梦，人情扰扰桔槔机。英雄不是违流俗，白雪阳春和自稀。
遣怀杂赋
作者：孙嵩
朝代：宋

宇宙迂疏一布衣，谋身毕竟是邪非。
能知道义丘山重，定看荣华草芥微。
世事悠悠蝴蝶梦，人情扰扰桔槹机。
英雄不是违流俗，白雪阳春和自稀。
邵康节
作者：孙嵩
朝代：宋

真隐由中土，行窝赏太平。生无皱眉事，单为杜鹃声。
邵康节
作者：孙嵩
朝代：宋

真隠由中土，行窝赏太平。
生无皱眉事，单为杜鹃声。
阅秦纪二首
作者：孙嵩
朝代：宋

初逃揕未亡，又遇朴无伤。如何博浪祸，更使副车当。泰岳聊逃雨，湘山偶阻风。伐树仍封树，元无罪与功。
阅秦纪二首·其一
作者：孙嵩
朝代：宋
体裁：五言绝句

初逃揕未亡，又遇朴无伤。如何博浪祸，更使副车当。
阅秦纪二首·其二
作者：孙嵩
朝代：宋
体裁：五言绝句

泰岳聊逃雨，湘山偶阻风。伐树仍封树，元无罪与功。
霜晓早行
作者：孙嵩
朝代：宋

三两残星龙？云，人烟山色晓初分。西风一夜吹黄叶，不计霜晨客子闻。
霜晓早行
作者：孙嵩
朝代：宋
体裁：七言绝句

三两残星龙�云，人烟山色晓初分。西风一夜吹黄叶，不计霜晨客子闻。
霜晓早行
作者：孙嵩
朝代：宋

三两残星龙𦜩云，人烟山色晓初分。
西风一夜吹黄叶，不计霜晨客子闻。
千秋岁·春风湖外
作者：孙平仲
朝代：宋
体裁：词

春风湖外。红杏花初退。孤馆静，愁肠碎。泪馀痕在枕，别久香销带。新睡起。小园戏蝶飞成对。惆怅人谁会。随处聊倾盖。情暂遣，心何在。锦书消息断，玉漏花阴改。迟日暮，仙山杳杳空云海。
双桂桥
作者：孙应凤
朝代：宋
体裁：七言绝句

桥前巧匠剪春罗，桥上亭亭景物和。明夜元宵一团玉，连波还解似金波。
奬溪桥
作者：孙应凤
朝代：宋
体裁：七言绝句

夕照斜阳柳外鸦，杏园衰谢野人家。欲寻春色无寻处，尽在桥边野草花。
宝藏寺洪钟
作者：孙应凤
朝代：宋
体裁：七言绝句

枕畔鍧然宝藏钟，声从何处入高墉。蜀颅衰臂今如许，唤起穹庐一卧龙。
惠政桥
作者：孙应凤
朝代：宋
体裁：七言绝句

百仞崖边有此桥，地平路稳玉骢骄。惠而知政今如此，拈起桥名问国侨。
虎岩纪游
作者：孙应凤
朝代：宋

月出山越高，云行月益忙。
树影遍空白，疎星避月光。
总非往者见，不从意内量。
聪明此一进，境界因久忘。
深坐庭露淹，山僧促迴廊。
鼓钟奏天乐，经行重山堂。
暮楫动朝梵，初日升屋梁。
佛心光见日，林晖洞八方。
细雨霏日中，飞烟青逐黄。
出门遶山径，两道夹修篁。
茗根千百个，却于山隈藏。
径深见奇巘，云与戴云望。
因之曳竹杖，集伴凌高冈。
他年记此际，风花带天香。
虎岩纪游
作者：孙应凤
朝代：宋

月出山越高，云行月益忙。树影遍空白，疏星避月光。总非往者见，不从意内量。聪明此一进，境界因久忘。深坐庭露淹，山僧促回廊。鼓钟奏天乐，经行重山堂。暮楫动朝梵，初日升屋梁。佛心光见日，林晖洞八方。细雨霏日中，飞烟青逐黄。出门绕山径，两道夹修篁。茗根千百个，却于山隈藏。径深见奇巘，云与戴云望。因之曳竹杖，集伴凌高冈。他年记此际，风花带天香。
西塔
作者：孙应凤
朝代：宋
体裁：七言律诗

忆昨慈恩登绝顶，今朝眼界更分明。飞檐高泻银河水，隔岸遥传宝铎声。翥凤呈辉看欲下，浔龙露角望尤勍。凌风好向蓬莱去，一片香云绕足生。
君山
作者：孙应威
朝代：宋

君山盘结青云梯，堂高更觉天象低。横江万顷瑩玻璃，蓬瀛胜概从端倪。几欲收拾归品题，分甘独令倦攀跻。使君领客伫沙堤，指点淮浙分东西。神州三百尘埃迷，慨怀往昔重惨悽。我闻王师临青齐，虏穴已扫庭已犁。志士毋必惊闻鸡，威仪喜见皆遗黎。当颂中兴镌浯溪，说秦彊楚不复稽。
君山
作者：孙应威
朝代：宋

君山盘结青云梯，堂高更觉天象低。
横江万顷莹玻璃，蓬瀛胜概从端倪。
几欲收拾归品题，分甘独令倦攀跻。
使君领客伫沙堤，指点淮浙分东西。
神州三百尘埃迷，慨怀往昔重惨悽。
我闻王师临青齐，虏穴已扫庭已犁。
志士毋必惊闻鷄，威仪喜见皆遗黎。
当颂中兴镌浯溪，说秦彊楚不復稽。
君山
作者：孙应威
朝代：宋
体裁：古风

君山盘结青云梯，堂高更觉天象低。横江万顷莹玻璃，蓬瀛胜概从端倪。几欲收拾归品题，分甘独令倦攀跻。使君领客伫沙堤，指点淮浙分东西。神州三百尘埃迷，慨怀往昔重惨悽。我闻王师临青齐，虏穴已扫庭已犁。志士毋必惊闻鸡，威仪喜见皆遗黎。当颂中兴镌浯溪，说秦彊楚不复稽。
丁未仲夏季弟海陵官舍家大人赏月作诗和韵
作者：孙应求
朝代：宋

银蟾忧易缺，彩侍喜长圆。
岂意他乡会，均同一乐全。
杯行惊知旧，星聚敢占天。
但愿人常久，频将桂影延。
丁未仲夏季弟海陵官舍家大人赏月作诗和韵
作者：孙应求
朝代：宋
体裁：五言律诗

银蟾忧易缺，綵侍喜长圆。岂意他乡会，均同一乐全。杯行惊话旧，星聚敢占天。但愿人常久，频将桂影延。
仲弟应符生日大人作诗命和元韵
作者：孙应求
朝代：宋

阿连庭世在兹晨，月吐三更恰半春。
幸有斑衣堪共戏，何妨绿酒正相亲。
雍雍已觉和分贵，勉勉当思德有邻。
所愿百年长膝下，不劳相望似参辰。
仲弟应符生日大人作诗命和元韵
作者：孙应求
朝代：宋
体裁：七言律诗

阿连诞世在兹晨，月吐三更恰半春。幸有斑衣堪共戏，何妨绿酒正相亲。雍雍已觉和为贵，勉勉当思德有邻。所愿百年长膝下，不劳相望似参辰。
仲弟应符用昌黎龊龊诗韵作咄咄篇自警家大人用韵作欣欣篇应求次韵作皦皦篇以见志云
作者：孙应求
朝代：宋

皦皦志士心，玉壶冰露寒。整冠默危坐，抚卷慨永叹。胶扰天下事，岂逃吾静观。是心本如水，风过成涛澜。蚁或作牛斗，雀常用珠弹。万境各颠倒，何者为忧欢。圣学有宗盟，口血应未乾。进修在覆篑，趋舍防奔湍。正须极高深，乾坤见倪端。规摹括四代，宗庙富百官。譬如入玉府，璆琳杂琅玕。逢原在左右，谅非登天难。
仲弟应符用昌黎龊龊诗韵作咄咄篇自警家大人用韵作欣欣篇应求次韵作皦皦篇以见志云
作者：孙应求
朝代：宋

皦皦志士心，玉壶冰露寒。
整冠默危坐，抚卷慨永叹。
胶扰天下事，岂逃吾静观。
是心本如水，风过成涛澜。
蚁或作牛斗，雀常用珠弹。
万境各颠倒，何者为忧欢。
圣学有宗盟，口血应未干。
进修在覆篑，趋舍防奔湍。
正须极高深，干坤见倪端。
规摹括四代，宗庙富百官。
譬如入玉府，璆琳杂琅玕。
逢原在左右，谅非登天难。
季弟黄岩任满大人率家众先归作诗见示恭次元
作者：孙应求
朝代：宋

长拘棲寓季微官，携杖扶车愧二难。
翘首云山鱼雁远，关心岁月骨毛寒。
方来负米还为养，未遂承颜数问安。
何日庭前环戏彩，共馨夕膳洁晨餐。
季弟黄岩任满大人率家众先归作诗见示恭次元韵
作者：孙应求
朝代：宋
体裁：七言律诗

长拘栖寓季微官，携杖扶车愧二难。翘首云山鱼雁远，关心岁月骨毛寒。方来负米还为养，未遂承颜数问安。何日庭前环戏綵，共馨夕膳洁晨餐。
恭和家大人将赴季弟官书示及门之作
作者：孙应求
朝代：宋

力樯良农必有年，先修人事乃言天。
士非学问无由立，勿道家饶负郭田。
恭和家大人将赴季弟官书示及门之作
作者：孙应求
朝代：宋

少年不学待何年，长大无成莫怨天。
况是各随贤父训，岂容弗肯播菑田。
恭和家大人将赴季弟官舍书示及门之作
作者：孙应求
朝代：宋

力穑良农必有年，先修人事乃言天。士非学问无由立，勿道家饶负郭田。少年不学待何年，长大无成莫怨天。况是各承贤父训，岂容弗肯播菑田。
恭和家大人将赴季弟官舍书示及门之作·其一
作者：孙应求
朝代：宋
体裁：七言绝句

力穑良农必有年，先修人事乃言天。士非学问无由立，勿道家饶负郭田。
恭和家大人将赴季弟官舍书示及门之作·其二
作者：孙应求
朝代：宋
体裁：七言绝句

少年不学待何年，长大无成莫怨天。况是各承贤父训，岂容弗肯播菑田。
恭和家大人鬻田训子诗韵
作者：孙应求
朝代：宋
体裁：七言律诗

家贫常产遽萧然，只把诗书代力田。谋道固宜耽乐内，却行安可望追前。置锥今日忧无地，摛藻他时喜掞天。富贵学成终自有，服膺当务益拳拳。
恭次家大人初抵季弟海陵官舍之韵
作者：孙应求
朝代：宋

一家千里赴吴陵，沿道迟留不问程。
风物萧条乡愈远，山川开豁眼增明。
春田未有归耕计，夜雨聊听对榻声。
幸向莱庭同戏彩，回头终有愧难兄。
恭次家大人初抵季弟海陵官舍之韵
作者：孙应求
朝代：宋

一家千里赴吴陵，沿道迟留不问程。风物萧条乡愈远，山川开豁眼增明。春田未有归耕计，夜雨聊听对榻声。幸向莱庭同戏綵，回头终有愧难兄。食贫宁问肉如陵，且喜官曹简事程。千里平淮随地阔，一江远水照天明。几多怀古登临意，时作搔头讽咏声。酬唱敢希珠树秀，粗分菽麦异周兄。舟渡金山过广陵，湾头略可计淮程。回瞻建业祥烟绕，北望长安落日明。野旷春农虚地力，霜清晓角动边声。中原雠耻非难复，子弟皆思死父兄。
恭次家大人初抵季弟海陵官舍之韵
作者：孙应求
朝代：宋

食贫宁问肉如陵，且喜官曹简事程。
千里平淮随地阔，一江远水照水明。
几我怀古登临意，时作搔头讽咏声。
酬唱敢希朱树秀，粗分菽麦异周兄。
恭次家大人初抵季弟海陵官舍之韵·其一
作者：孙应求
朝代：宋
体裁：七言律诗

一家千里赴吴陵，沿道迟留不问程。风物萧条乡愈远，山川开豁眼增明。春田未有归耕计，夜雨聊听对榻声。幸向莱庭同戏綵，回头终有愧难兄。
恭次家大人初抵季弟海陵官舍之韵·其三
作者：孙应求
朝代：宋

舟渡金山过广陵，湾头略可计淮程。回瞻建业祥烟绕，北望长安落日明。野旷春农虚地力，霜清晓角动边声。中原雠耻非难复，子弟皆思死父兄。
恭次家大人初抵季弟海陵官舍之韵·其三
作者：孙应求
朝代：宋

舟渡金山过广陵，湾头畧可计淮程。
回瞻建业祥烟绕，北望长安落日明。
野旷春农虚地力，霜清晓角动边声。
中原雠耻非难復，子弟皆思死父兄。
恭次家大人初抵季弟海陵官舍之韵·其二
作者：孙应求
朝代：宋
体裁：七言律诗

食贫宁问肉如陵，且喜官曹简事程。千里平淮随地阔，一江远水照天明。几多怀古登临意，时作搔头讽咏声。酬唱敢希珠树秀，粗分菽麦异周兄。
次季和宿龙泉寺遇雪韵
作者：孙应求
朝代：宋

舣岩投僧话，驱迎势若归。
林峦穷胜处，楼阁尽恽飞。
本谓身还舍，何期雪拥扉。
莫嫌行复住，世事合随机。
次季和宿龙泉寺遇雪韵
作者：孙应求
朝代：宋

舣岸投僧话，欢迎势若归。林峦穷胜处，楼阁尽翚飞。本谓身还舍，何期雪拥扉。莫嫌行复住，世事合随机。
次季和宿龙泉寺遇雪韵
作者：孙应求
朝代：宋

舣岸投僧话，欢迎势若归。
林峦穷胜处，楼阁尽翚飞。
本谓身还舍，何期雪拥扉。
莫嫌行復住，世事合随机。
丁未仲夏季弟海陵官舍家大人赏月作诗恭次元韵
作者：孙应符
朝代：宋
体裁：五言律诗

宾僚成雅集，夜月正清圆。幸对芳樽满，兼逢乐事全。哦诗追旧日，举盏望青天。此会宜频讲，何妨祝寿延。
季弟黄岩任满大人挈家众先扫作诗见示恭和元韵
作者：孙应符
朝代：宋

心处中虚治五官，物来能应固非难。移忠益本居家孝，阅暑知曾历岁寒。父子赓歌真内乐，弟兄分职赖居安。何妨菽水为欢养，会有时来诏赐餐。
季弟黄岩任满大人挈家众先扫作诗见示恭和元韵
作者：孙应符
朝代：宋

心处中虚治五官，物来能应固非难。
移忠益本居家孝，阅暑知曾历岁寒。
父子赓歌真内乐，弟兄分职頼居安。
何妨菽水为欢养，会有时来诏赐餐。
季弟黄岩任满大人挈家众先要作诗见示恭和元
作者：孙应符
朝代：宋

心处中虚治五官，特来能应固非难。
移忠益本居家孝，阅暑知曾历岁寒。
父子赓歌真内乐，弟兄分职赖居安。
何妨菽水为欢养，会有时来韶赐餐。
应符生日大人作诗以示恭次元韵
作者：孙应符
朝代：宋

初度追思夜向晨，敢安暇逸负青春。
鴒原友悌同三益，鹤发康宁拱二亲。
未遂功名酬诲育，勉将诚孝信乡邻。
从今且愿蒙天佑，日待慈颜拜北辰。
应符生日大人作诗以示恭次元韵
作者：孙应符
朝代：宋

初度追思夜向晨，敢安暇逸负青春。鸰原友悌同三益，鹤发康宁拱二亲。未遂功名酬诲育，勉将诚孝信乡邻。从今且愿蒙天祐，日侍慈颜拜北辰。
应符生日大人作诗以示恭次元韵
作者：孙应符
朝代：宋

初度追思夜向晨，敢安暇逸负青春。
鸰原友悌同三益，鹤髮康宁拱二亲。
未遂功名酬诲育，勉将诚孝信乡邻。
从今且愿蒙天佑，日侍慈颜拜北辰。
应符读韩文公龊龊诗考其岁月乃三十二所作今应符生亦三十二年矣深有媿焉因借其韵为咄咄篇以自警
作者：孙应符
朝代：宋

咄咄汝为子，念之心可寒。
慕则非所慕，叹则非所叹。
愚生乃繫俗，达人斯大观。
大明高照耀，沧海足波澜。
不求胜己友，有过孰抨弹。
不绝害心念，诚身奚喜欢。
沟浍无源本，易盈还易干。
见善苟不明，譬彼东西湍。
仁义根于心，视精而行端。
读书贵知道，事亲宁以官。
会稽产竹箭，西海出琅玕。
虚名何足尚，所惧实才难。
应符读韩文公龊龊诗考其岁月乃三十二所作今应符生亦三十二年矣深有愧焉因借其韵为咄咄篇以自警
作者：孙应符
朝代：宋

咄咄汝为子，念之心可寒。慕则非所慕，叹则非所叹。愚生乃系俗，达人斯大观。大明高照耀，沧海足波澜。不求胜己友，有过孰抨弹。不绝害心念，诚身奚喜欢。沟浍无源本，易盈还易乾。见善苟不明，譬彼东西湍。仁义根于心，视精而行端。读书贵知道，事亲宁以官。会稽产竹箭，西海出琅玕。虚名何足尚，所惧实才难。
应符读韩评论以龊诗教其岁月乃三十二所作今
作者：孙应符
朝代：宋

咄咄汝为子，念之心可寒。
慕则非所慕，难则非所敛。
愚生乃击俗，达人斯大观。
大明高照耀，沧海足波澜。
不求胜己友，有过执挟弹。
不绝害心念，诚身奚喜欢。
沟浍无源本，易盈还易乾。
见善苟不明，譬彼东西湍。
仁义根於心，视精而行端。
读书贵知道，事亲宁以官。
会稽产竹箭，西海出琅玕。
虚名何足尚，所惧实才难。
恭和家大人将赴季弟官舍书示及门之作
作者：孙应符
朝代：宋

焚膏继晷且穷年，荣悴了时却在天。
莫把光阴虚度了，吾徒耕道若耕田。
恭和家大人将赴季弟官舍书示及门之作
作者：孙应符
朝代：宋

纯熟工夫积岁年，能知本性则知天。揠苗助长犹为害，况复芸人舍己田。焚膏继晷且穷年，荣悴他时却在天。莫把光阴虚度了，吾徒耕道若耕田。
恭和家大人将赴季弟官舍书示及门之作·其一
作者：孙应符
朝代：宋

纯熟工夫积岁年，能知本性则知天。揠苗助长犹为害，况复芸人舍己田。
恭和家大人将赴季弟官舍书示及门之作·其一
作者：孙应符
朝代：宋

纯熟工夫积岁年，能知本性则知天。
揠苗助长犹为害，况復芸人舍己田。
恭和家大人将赴季弟官舍书示及门之作·其二
作者：孙应符
朝代：宋
体裁：七言绝句

焚膏继晷且穷年，荣悴他时却在天。莫把光阴虚度了，吾徒耕道若耕田。
恭次家大人初抵季弟海陵官舍之韵
作者：孙应符
朝代：宋

学山初不止邱陵，骥子终期万里程。莫问官曹今落寞，正须人物自高明。斗升聊可为亲养，岁月行看播治声。膝下团圞事文史，此身何幸忝居兄。生于陵者自安陵，何事驱驰较驿程。却望乡山千里隔，共看淮月一轮明。官閒足遂吟哦乐，俸薄休形叹息声。最幸一家仍聚首，不须嗟弟与瞻兄。生憎世俗迭相陵，反己工夫有度程。大学在先知本末，中庸当务造诚明。谆谆自昔承严训，默默终年愧令声。至道不须由外索，事亲友弟及从兄。
恭次家大人初抵季弟海陵官舍之韵·其一
作者：孙应符
朝代：宋
体裁：七言律诗

学山初不止邱陵，骥子终期万里程。莫问官曹今落寞，正须人物自高明。斗升聊可为亲养，岁月行看播治声。膝下团圞事文史，此身何幸忝居兄。
恭次家大人初抵季弟海陵官舍之韵·其三
作者：孙应符
朝代：宋
体裁：七言律诗

生憎世俗迭相陵，反己工夫有度程。大学在先知本末，中庸当务造诚明。谆谆自昔承严训，默默终年愧令声。至道不须由外索，事亲友弟及从兄。
恭次家大人初抵季弟海陵官舍之韵·其二
作者：孙应符
朝代：宋
体裁：七言律诗

生于陵者自安陵，何事驱驰较驿程。却望乡山千里隔，共看淮月一轮明。官閒足遂吟哦乐，俸薄休形叹息声。最幸一家仍聚首，不须嗟弟与瞻兄。
恭次家大人鬻田训子诗韵
作者：孙应符
朝代：宋

厄穷那复值凶年，典尽贫家五亩田。暂给箪瓢居巷内，且将经史向窗前。潜心矻矻先修己，安命栖栖不怨天。爵禄功名宜自取，尤当勉力务勤拳。
恭次家大人鬻田训子诗韵
作者：孙应符
朝代：宋

厄穷那復值凶年，典尽贫家五亩田。
暂给箪瓢居巷内，且将经史向窗前。
潜心矻矻先修己，安命栖栖不怨天。
爵禄功名宜自取，尤当勉力务勤拳。
次季和宿龙泉寺遇雪韵
作者：孙应符
朝代：宋

同人如提宿，初从城市归。
雪轻浑欲舞，云栋不成飞。
客去寻溪棹，僧来叩竹扉。
篱边一枝玉，漏汇化丁机。
次季和宿龙泉寺遇雪韵
作者：孙应符
朝代：宋
体裁：五言律诗

同入招提宿，初从城市归。雪轻浑欲舞，云冻不成飞。客去寻溪棹，僧来叩竹扉。篱边一枝玉，漏泄化工机。
中秋夜不见月
作者：孙復
朝代：宋

长记去年中秋玩月出草堂，冰轮直可鑑毫芒。
是时家酿又新熟，呼童开席罗清觞。
纤埃不起零露下，对此陶陶乐未央。
自顾时逢尧舜世，上下清明无秽荒。
吁嗟今夕何不幸，正逢屏翳恣猖狂。
浮云左右争拥蔽，爱而不见涕沾裳。
嫦娥无语缩头何处坐，胡不开口走诉上帝旁。
立召飞廉举其职，驱除拥蔽扬清光。
莹然高照遥天外，免教万国如瞽空伥伥。
中秋月·其一
作者：孙復
朝代：宋

度度思真赏，幽期邈始还。
金行分此夜，桂子落何山。
座席清风裏，人家灏气间。
饮怀与吟兴，彻曙两非闲。
中秋月·其二
作者：孙復
朝代：宋

十二度圆皆好看，就中圆极在中秋。
前峰独上还吟翫，高兴多于庾亮楼。
中秋歌
作者：孙復
朝代：宋

明月一岁中，影圆十二回。
如何今夕裏，争赏罗樽罍。
既爱盈盈色，更上高高台。
人心莫如此，试为君言哉。
月者水之精，秋者金之气。
金水性相生，五行分其事。
则知天地间，相感各以类。
水得金还盛，月因秋更清。
气类使之然，人谁不有情。
可怜别夜色，一一皆销声。
自昔诗家流，吟皆不到此。
徒能状光彩，岂解原终始。
冥搜讵有得，燥吻真何以。
请看退翁歌，其的能中矣。
八月十四夜
作者：孙復
朝代：宋
体裁：七言绝句

银汉无声露暗垂，玉蟾初上欲圆时。清樽素瑟宜先赏，明夜阴晴不可知。
又赋十五夜月
作者：孙復
朝代：宋
体裁：七言绝句

清赏年年恐失期，人人不觉望中衰。素娥须信多灵药，长见婵娟似旧时。
蜡烛
作者：孙復
朝代：宋
体裁：七言绝句

六龙西走入崦嵫，寂寂华堂漏转时。一寸丹心如见用，便为灰烬亦无辞。
论学
作者：孙復
朝代：宋

冥观天地何云为，茫茫万物争蕃滋。
羽毛鳞介各异趣，披攘攫搏纷相随。
人亦其间一物尔，饿食渴饮无休时。
苟非道义充其腹，何异鸟兽安鬚眉。
人生在学勤始至，不勤求至无由期。
孟轲荀卿扬雄氏，当时未必皆生知。
因其钻仰久不已，遂入圣域争先驰。
既学便当穷远大，勿事声病淫哇辞。
斯文下衰吁已久，勉思驾说扶颠危。
击喑驱聋明大道，身与姬孔为藩篱。
是非丰顇若不学，慎无空使精神疲。
点绛唇·烟洗风梳
作者：孙惔
朝代：宋
体裁：词

烟洗风梳，司花先放江梅吐。竹村沙路。脉脉摇寒雨。醉魄吟魂，无著清香处。愁如缕。系春不住。又折冰枝去。
二郎神·四十九岁自寿
作者：孙惟信
朝代：宋
体裁：词

寿花戴了。山童问、华庚多少。待瞒来、又怕旁人笑。况戒腊、淳熙可考。大衍之用恰恰好。学易后、尚一年小。谢屐唐衣眉山帽。薰风送下蓬岛。生巧。吕翁昨夜，钟离明蚤。也曾参、两个先生道。又也曾偷桃啖枣。百屋堆钱都不要。更不要、衮衣茸纛。但要酒星花星照。鹘突到老。
南乡子
作者：孙惟信
朝代：宋

璧月小红楼。听得吹箫忆旧游。霜冷阑干天似水，扬州。薄倖声名总是愁。尘暗鹔鹴裘。针线曾劳玉指柔。一梦觉来三十载，休休。空为梅花白了头。
南乡子·璧月小红楼
作者：孙惟信
朝代：宋
体裁：词

璧月小红楼。听得吹箫忆旧游。霜冷阑干天似水，扬州。薄幸声名总是愁。
尘暗鹔鹴裘。针线曾劳玉指柔。一梦觉来三十载，休休。空为梅花白了头。
句
作者：孙惟信
朝代：宋

柳外细听莺燕语，声声似度鞠花新。
句
作者：孙惟信
朝代：宋

柳外细听鶑燕语，声声似度鞠花新。
垂丝海棠
作者：孙惟信
朝代：宋

袅袅垂丝不自持，更禁日炙与风吹。
仙家见惯浑闲事，乞与人间看一枝。
夜合花
作者：孙惟信
朝代：宋

风叶敲窗，露蛩吟甃，谢娘庭院秋宵。凤屏半掩，钗花映烛红摇。润玉暖，腻云娇。染芳情、香透鲛绡。断魂留梦，烟迷楚驿，月冷蓝桥。谁念卖药文箫。望仙城路杳，莺燕迢迢。罗衫暗摺，兰痕粉迹都销。流水远，乱花飘。苦相思、宽尽春腰。几时重恁，玉骢过处，小袖轻招。
夜合花
作者：孙惟信
朝代：宋

风叶敲窗，露蛩吟甃，谢娘庭院秋宵。凤屏半掩，钗花映烛红摇。润玉暖，腻云娇。染芳情、香透鲛绡。断魂留梦，烟迷楚驿，月冷蓝桥。
谁念卖药文箫。望仙城路杳，莺燕迢迢。罗衫暗摺，兰痕粉迹都销。流水远，乱花飘。苦相思、宽尽春腰。凡时重恁，玉E6F5过处，小袖轻招。
夜合花
作者：孙惟信
朝代：宋
体裁：词

风叶敲窗，露蛩吟甃，谢娘庭院秋宵。凤屏半掩，钗花映烛红摇。润玉暖，腻云娇。染芳情、香透鲛绡。断魂留梦，烟迷楚驿，月冷蓝桥。谁念卖药文箫。望仙城路杳，莺燕迢迢。罗衫暗摺，兰痕粉迹都销。流水远，乱花飘。苦相思、宽尽香腰。几时重恁，玉骢过处，小袖轻招。
夜合花·风叶敲窗
作者：孙惟信
朝代：宋
体裁：词

风叶敲窗，露蛩吟瓮，谢娘庭院秋宵。凤屏半掩，钗花映烛红摇。润玉暖，腻云娇。染芳情、香透鲛绡。断魂留梦，烟迷楚驿，月冷蓝桥。谁念卖药文箫。望仙城路杳，莺燕迢迢。罗衫暗摺，兰痕粉迹都销。流水远，乱花飘。苦相思、宽尽春腰。几时重恁，玉骢过处，小袖轻招。
失调名
作者：孙惟信
朝代：宋
体裁：词

寿花戴了。
山童问、华庚多少。
待瞒来、又怕旁人笑。
况戒腊、淳熙可考。
大衍之用恰恰好。
学易后、尚一年小。
谢屐唐衣眉山帽。
薰风送下蓬岛。
生巧。
吕翁昨夜锺离早。
又曾参、两个先生道。
又也曾偷桃啖枣。
百屋堆钱都不要。
更不要、衮衣茸纛。
但要酒星花星照。
鹘笑到老。
失调名
作者：孙惟信
朝代：宋

寿花戴了。山童问、华庚多少。待瞒来、又怕旁人笑。况戒腊、淳熙可考。大衍之用恰恰好。学易後、尚一年小。谢屐唐衣眉山帽。薰风送下蓬岛。生巧。吕翁昨夜锺离早。又曾参、两个先生道。又也曾偷桃啖枣。百屋堆钱都不要。更不要、衮衣茸纛。但要酒星花星照。鹘笑到老。
失调名·四十九岁自寿
作者：孙惟信
朝代：宋

寿花戴了。山童问、华庚多少。待瞒来、又怕旁人笑。况戒腊、淳熙可考。大衍之用恰恰好。学易后、尚一年小。谢屐唐衣眉山帽。薰风送下蓬岛。生巧。吕翁昨夜钟离早。又曾参、两个先生道。又也曾偷桃啖枣。百屋堆钱都不要。更不要、衮衣茸纛。但要酒星花星照。鹘笑到老。
失调名·寿花戴了
作者：孙惟信
朝代：宋

寿花戴了。
山童问、华庚多少。
待瞒来、又怕旁人笑。
况戒腊、淳熙可考。
大衍之用恰恰好。
学易后、尚一年小。
谢屐唐衣眉山帽。
熏风送下蓬岛。
生巧。
吕翁昨夜锺离早。
又曾参、两个先生道。
又也曾偷桃啖枣。
百屋堆钱都不要。
更不要、衮衣茸纛。
但要酒星花星照。
鹘笑到老。
小院
作者：孙惟信
朝代：宋
体裁：七言绝句

小院无人竹簟铺，昼眠难稳客心孤。窗前嫌怕惊残梦，自掷青梅打鹧鸪。
昼锦堂
作者：孙惟信
朝代：宋
体裁：词

薄袖禁寒。轻妆媚晚，落梅庭院春妍。映户盈盈，回倩笑整花钿。柳裁云剪腰支小，凤盘鸦耸髻鬟偏。东风里，香步翠摇，蓝桥那日因缘。婵娟。流慧盼，浑当了、匆匆密爱深怜。梦过阑干，犹认冷月秋千。杏梢空闹相思眼，燕翎难系断肠笺。银屏下，争信有人，真个病也天天。
昼锦堂
作者：孙惟信
朝代：宋

薄袖禁寒。轻妆媚晚，落梅庭院春妍。映户盈盈，回倩笑整花钿。柳裁云翦腰支小，凤蟠鸦耸髻鬟偏。东风里，香步翠摇，蓝桥那日因缘。
婵娟。留慧盼，浑当了、匆匆密爱深怜。梦过阑干，犹认冷月秋千。杏梢空闹相思眼，燕翎难系断肠笺。银屏下，争信有人，真个病也天天。
昼锦堂·薄袖禁寒
作者：孙惟信
朝代：宋
体裁：词

薄袖禁寒。轻妆媚晚，落梅庭院春妍。映户盈盈，回倩笑整花钿。柳裁云剪腰支小，凤蟠鸦耸髻鬟偏。东风里，香步翠摇，蓝桥那日因缘。婵娟。留慧盼，浑当了、匆匆密爱深怜。梦过阑干，犹认冷月秋千。杏梢空闹相思眼，燕翎难系断肠笺。银屏下，争信有人，真个病也天天。
望远行·又还到元宵台榭
作者：孙惟信
朝代：宋
体裁：词

又还到元宵台榭。记轻衫短帽，酒朋诗社。烂漫向、罗绮丛中，驰骋风流俊雅。转头是、三十年话。量减才悭，自觉是、欢情衰谢。但一点难忘，酒痕香帕。如今雪鬓霜髭，嬉游不忺深夜。怕相逢、风前月下。
望远行（元夕）
作者：孙惟信
朝代：宋

又远到元宵台榭。记轻衫短帽。酒朋诗社。烂漫向、罗绮丛中，驰骋风流俊雅。转头是、三十年话。
量减才慳，自觉是、欢情衰谢。但一点难忘，酒痕香帕，如今雪鬓霜髭，嬉游不堪深夜。怕相逢、风前月下。
水龙吟·除夕
作者：孙惟信
朝代：宋
体裁：词

小童教写桃符，道人还了常年例。神前灶下，祓除清净，献花酌水。祷告些儿，也都不是，求名求利。但吟诗写字，分数上面，略精进、尽足矣。饮量添教不醉。好时节、逢场作戏。驱傩爆竹，软饧酥豆，通宵不睡。四海皆兄弟，阿鹊也、同添一岁。愿家家户户，和和顺顺，乐升平世。
深院
作者：孙惟信
朝代：宋
体裁：七言绝句

深院清明冷凤箫，梨花寂寂雨潇潇。秋千一架红墙角，终日无人影自摇。
清平乐·秋娘窗户
作者：孙惟信
朝代：宋
体裁：词

秋娘窗户。梦入阳台雨。小别殷勤留不住。恨满飞花落絮。一天晓月檐西。马嘶风拂罗衣。分付许多风致，送人行下楼儿。
烛影摇红
作者：孙惟信
朝代：宋
体裁：词

一朵鞓红，宝钗压髻东风溜。年时也是牡丹时，相见花边酒。初试夹纱半袖。与花枝、盈盈斗秀。对花临景，为景牵情，因花感旧。题叶无凭，曲沟流水空回首。梦云不到小山屏，真个欢难偶。别后知他安否。软红街、清明还又。絮飞春尽，天远书沈，日长人瘦。
烛影摇红·一朵鞓红
作者：孙惟信
朝代：宋
体裁：词

一朵鞓红，宝钗压髻东风溜。年时也是牡丹时，相见花边酒。初试夹纱半袖。与花枝、盈盈斗秀。对花临景，为景牵情，因花感旧。题叶无凭，曲沟流水空回首。梦云不入小山屏，真个欢难偶。别后知他安否。软红街、清明还又。絮飞春尽，天远书沈，日长人瘦。
烛影摇红·一朵鞓红
作者：孙惟信
朝代：宋

一朵鞓红，宝钗压髻东风溜。年时也是牡丹时，相见花边酒。初试夹纱半袖。与花枝、盈盈斗秀。对花临景，为景牵情，因花感旧。
题叶无凭，曲沟流水空回首。梦云不入小山屏，真个欢难偶。别后知他安否。软红街、清明还又。絮飞春尽，天远书沉，日长人瘦。
玲珑山
作者：孙惟信
朝代：宋
体裁：七言律诗

晋汉高人迹已陈，同君仙屐叩山灵。涧悬白练流云液，路夹苍虬耸石屏。鸟下老藤摇翠木，僧归寒屋钥秋扃。萧萧落日闻笙鹤，满耳天风聒醉醒。
禅寂之所有卖花声出廊庑间清婉动耳
作者：孙惟信
朝代：宋

曲巷深房忆帝州，卖花庭宇最风流。
窗纱破晓斜开扇，帘绣笼阴半上鈎。
少日喜拈春在手，暮年羞戴雪盈头。
泉南寺裹潇潇雨，婉婉一声无限愁。
禅寂之所有卖花声出廊庑间清婉动耳
作者：孙惟信
朝代：宋

曲巷深房忆帝州，卖花庭宇最风流。窗纱破晓斜开扇，帘绣笼阴半上钩。少日喜拈春在手，暮年羞戴雪盈头。泉南寺裹潇潇雨，婉婉一声无限愁。
秦村午炊
作者：孙惟信
朝代：宋

饭熟羹香客寐残，秦村山水树阴寒。古今一样邯郸枕，觉后方才做梦看。
秦村午炊
作者：孙惟信
朝代：宋

饭熟羹香客寐残，秦村山水树阴寒。
古今一样邯郸枕，觉后方纔做梦看。
赋女冠还俗
作者：孙惟信
朝代：宋

叠却霞绡上醮衣，女童髽髻绿杨垂。重调蛾黛为眉浅，再试弓鞋与步迟。紫府烟花莺唤醒，仙房云雨鹤通知。帘低红杏春风暖，清梦应曾见旧师。
赋女冠还俗
作者：孙惟信
朝代：宋

迭却霞绡上醮衣，女童髽髻绿杨垂。
重调蛾黛为眉浅，再试弓鞋与步迟。
紫府烟花鶑唤醒，僊房云雨鹤通知。
帘低红杏春风暖，清梦应曾见旧师。
醉思凡·醉太平·吹箫跨鸾
作者：孙惟信
朝代：宋
体裁：词

吹箫跨鸾。香销夜阑。杏花楼上春残。绣罗衾半闲。衣宽带宽。千山万山。断肠十二阑干。更斜阳暮寒。
阮郎归·满阶红影月昏黄
作者：孙惟信
朝代：宋
体裁：词

满阶红影月昏黄，玉炉催换香。碧窗娇困懒梳妆。粉沾金缕裳。鸾髻耸，黛眉长。烛光分两行。许谁骑鹤上维扬。温柔和醉乡。
题崇寿院
作者：孙惟信
朝代：宋

未欲鞭龙上玉京，赤城来炼八霞精。
松风浩荡吹秋暑，偶到弥陀寺裏行。
题崇寿院
作者：孙惟信
朝代：宋

未欲鞭龙上玉京，赤城来炼八霞精。
松风浩荡吹秋暑，偶到弥陀寺里行。
题崇寿院
作者：孙惟信
朝代：宋

未欲鞭龙上玉京，赤城来鍊八霞精。松风浩荡吹秋暑，偶到弥陀寺里行。
题载雪录
作者：孙惟信
朝代：宋
体裁：七言绝句

诗字峥嵘照眼开，人随尘劫挽难回。清苕载雪流寒碧，老我扁舟独自来。
风流子
作者：孙惟信
朝代：宋

三叠古阳关。轻寒噤、清月满征鞍。记玉笋揽衣，翠囊亲赠，绣巾揾脸，金柳初攀。自回首，燕台云掩冉，凤阁雨阑珊。天有尽头，水无西注，鬓难留黑，带易成宽。啼妆，东风悄，菱花在，拟倩锦字封还。应想恨蛾凝黛，慵髻堆鬟。奈情逐事迁，心随春老，梦和香冷，欢与花残。闲煞唾茸窗阁，十二屏山。
风流子
作者：孙惟信
朝代：宋

三叠古阳关。轻寒噤、清月满征鞍。记玉笋揽衣，翠囊亲赠，绣巾揾脸，金柳初攀。自回首，燕台云掩冉，凤阁雨阑珊。天有尽头，水无西注，鬓难留黑，带易成宽。
啼妆，东风悄，菱花在，拟倩锦字封还。应想恨蛾凝黛，慵髻堆鬟。奈情逐事迁，心随春老，梦如香冷，欢与花残。闲煞唾茸窗阁，十二屏山。
风流子·三叠古阳关
作者：孙惟信
朝代：宋
体裁：词

三叠古阳关。
轻寒噤、清月满征鞍。
记玉笋揽衣，翠囊亲赠，绣巾搵脸，金柳初攀。
自回首，燕台云掩冉，凤阁雨阑珊。
天有尽头，水无西注，鬓难留黑，带易成宽。
啼妆，东风悄，菱花在，拟倩锦字封还。
应想恨蛾凝黛，慵髻堆鬟。
奈情逐事迁，心随春老，梦和香冷，欢与花残。
闲煞唾茸窗阁，十二屏山。
温泉
作者：孙懋
朝代：宋
体裁：古风

乔林远凝烟，怪石卧如虎。汤泉在其下，深广数尺许。蒸蒸百鼎沸，衮衮骊珠吐。温然可人意，了不变寒暑。我来一盥挹，和气溢宾主。谁知山谷间，异物乃有取。又闻泉之功，万顷浸禾黍。升腾或为云，定作傅岩雨。贤人抱气节，潇洒谨出处。平生泽物志，得时谁可御。奈何斗筲徒，名利每轻举。一朝冰山碎，笑唾无足数。临风祝斯泉，更请事斯语。回首骊山阴，凄然吊前古。
龙岩寺
作者：孙懋
朝代：宋
体裁：七言绝句

苍林翠碧龙岩寺，县令三年两度来。从此岩前花与草，只今时与梦徘徊。
北牖洞
作者：孙抗
朝代：宋
体裁：五言律诗

旧驻东方骑，因题北牖名。来须风作御，去认斗为城。日气晚方到，云收寒易生。予心匪游衍，拱北振华缨。
南华洞
作者：孙抗
朝代：宋

峭径入苍烟，他山尽一拳。
上盘朱鸟翼，中寓漆园仙。
清可携壶赏，凉堪拂石眠。
九疑生接境，曾此按熏弦。
南华洞
作者：孙抗
朝代：宋

峭径入苍烟，他山尽一拳。上盘朱鸟翼，中寓漆园仙。清可携壶赏，凉堪拂石眠。九疑生接境，曾此按薰弦。
嘉莲洞
作者：孙抗
朝代：宋

地应连海眼，终古蓄寒泉。
四列青苍壁，双开菡萏莲。
已嗟真赏去，犹讶昔香传。
未媿东林下，霜葩社众贤。
嘉莲洞
作者：孙抗
朝代：宋

地应连海眼，终古蓄寒泉。四列青苍壁，双开菡萏莲。已嗟真赏去，犹讶昔香传。未愧东林下，霜葩社众贤。
夕阳洞
作者：孙抗
朝代：宋

尘寰虽未远，颢气觉偏滋。
日落鸟归去，秋高风劲时。
吟余下天籁，坐久凛冰肌。
信是栖幽境，凉蟾照履綦。
夕阳洞
作者：孙抗
朝代：宋

尘寰虽未远，颢气觉偏滋。日落鸟归去，秋高风劲时。吟馀下天籁，坐久凛冰肌。信是栖幽境，凉蟾照履綦。
岘山
作者：孙抗
朝代：宋

天下名山数南国，岘首首推襄汉域。前年假节使湖外，道出铜鞮一攀陟。檀溪西下烟雨繁，梦泽南回云雾织。绝壁颓岩画障开，阳林杂蘤天光逼。飘然不减京台乐，城阙弦歌野耕植。借问人心谁见思，云来远庇羊公德。乃知仁爱与山俱，奚用沈碑衒金刻。追询耆旧访祠宇，迟拜丹青纪聪直。佛蓝神馆郁相望，独此寂寥遗肸饰。栾公燕国戚藩佐，朱邑桐乡啬夫职。居民立社中诏嘉，抚旧劝来区淑慝。指期还台首章奏，立使閟宫膋血食。半途得郡旋治中，回睇凤林空太息。仙郎作镇未期月，起废补亡罄心力。凡予所欲尘黈聪，文符一一条其极。庚桑畏垒既禋荐，鲁国灵光亦颠踣。由晋至今更几秋，隼画干旟熊伏轼。但矜□□□形胜，谁祀贤人思物色。公当□□乃□□，只□徊翔预伦□。汉波平远山巍然，共仰羊王誉充□。
岘山
作者：孙抗
朝代：宋

天下名山数南国，岘首首推襄汉域。
前年假节使湖外，道出铜鞮一攀陟。
檀溪西下烟雨繁，梦泽南迴云雾织。
绝壁颓岩画障开，阳林杂蘤天光逼。
飘然不减京台乐，城阙弦歌野耕植。
借问人心谁见思，云来远庇羊公德。
乃知仁爱与山俱，奚用沈碑衒金刻。
追询耆旧访祠宇，迟拜丹青纪聪直。
佛蓝神馆鬰相望，独此寂寥遗肸饰。
栾公燕国戚藩佐，朱邑桐乡啬夫职。
居民立社中诏嘉，抚旧劝来区淑慝。
指期还台首章奏，立使閟宫膋血食。
半途得郡旋治中，迴睇凤林空太息。
仙郎作镇未朞月，起废补亡罄心力。
凡予所欲尘黈聪，文符一一条其极。
庚桑畏垒既禋荐，鲁国灵光亦颠踣。
由晋至今更几秋，隼画干旟熊伏轼。
但矜□□□形胜，谁祀贤人思物色。
公当□□乃□□，只□徊翔预伦□。
汉波平远山巍然，共仰羊王誉充□。
朝阳洞
作者：孙抗
朝代：宋

险绝信天开，春萝荫古苔。
不愁云影闭，先得日光来。
片石充棋局，凉坡递酒杯。
东风偏着意，草木烂成堆。
朝阳洞
作者：孙抗
朝代：宋

险绝信天开，春萝荫古苔。不愁云影闭，先得日光来。片石充棋局，凉坡递酒杯。东风偏著意，草木烂成堆。
栖霞洞
作者：孙抗
朝代：宋

宽踰城阙峻瑶魁，万壑吟风四壁苔。不独云霞可招隐，溪流常送落花来。
栖霞洞
作者：孙抗
朝代：宋

宽踰城阙峻瑶魁，万壑吟风四壁苔。
不独云霞可招隠，溪流常送落花来。
白雀洞
作者：孙抗
朝代：宋
体裁：五言律诗

禽贵羽毛洁，地怜岩壑幽。名非华阴冻，景似秀林秋。不睹音尘继，空惊岁月遒。何如颍川凤，千古冠缇油。
句
作者：孙揆
朝代：宋
体裁：句

重重栏槛千寻出，一一窗扉八面开。
柳絮
作者：孙文叔
朝代：宋

宫柳垂垂拂苑墙，啼莺惊梦暗心伤。起来羞见空中絮，也得随风入御床。
柳絮
作者：孙文叔
朝代：宋

宫柳垂垂拂苑墙，啼鶑惊梦暗心伤。
起来羞见空中絮，也得随风入御床。
往浙西别王龟龄
作者：孙文昭
朝代：宋
体裁：七言律诗

中原回首尚胡尘，世事徒惊日月新。羁旅不堪频作别，壮怀虽在已甘贫。南来求友传三益，西去论心有几人。别后梦魂何处是，祇应来往慎江滨。
送僧归天甯万年禅院
作者：孙旦
朝代：宋
体裁：五言律诗

诏到禅关日，愿言高古今。几生传佛法，方得契君心。结坐观宗社，恩容返道林。立身名了也，何处更追寻。
句
作者：孙昌龄
朝代：宋

白狼去后桑田出，仙女升来洞府闲。
句
作者：孙昌龄
朝代：宋

白狼去后桑田出，仙女昇来洞府闲。
和孔司封题蓬莱阁
作者：孙昌龄
朝代：宋

突兀轩楹气象豪，使君携客共游遨。坐来面揖湖山胜，行处深腾日月高。隐约壶中露蓬岛，分明海上涌金鳌。宜酬绝景频吟醉，况是东南暂拥旄。
和孔司封题蓬莱阁
作者：孙昌龄
朝代：宋

突兀轩楹气象豪，使君携客共游遨。
坐来面揖湖山胜，行处深腾日月高。
隠约壶中露蓬岛，分明海上涌金鳌。
宜酬绝景频吟醉，况是东南暂拥旄。
尧庙
作者：孙景文
朝代：宋

帝庙乘山势，巍巍古柏中。治虽为日远，仁尚与天同。堂陛严遗像，川原隐旧风。时时有灵异，此语出田翁。
尧庙
作者：孙景文
朝代：宋

帝庙乘山势，巍巍古柏中。
治虽为日远，仁尚与天同。
堂陛严遗像，川原隠旧风。
时时有灵异，此语出田翁。
蝶恋花
作者：孙景文
朝代：宋
体裁：词

净洗胭脂轻扫黛。斗草亭边，自拗梨花戴。一段心情空自爱。风流那得时常在。屈指春光归已快。不捲珠帘，又恐东风怪。花影低将新月碍。小阑干外深深拜。
蝶恋花
作者：孙景文
朝代：宋

净洗胭脂轻扫黛。斗草亭边，自拗梨花戴。一段心情空自爱。风流那得时常在。屈指春光归已快。不掩珠帘，又恐东风怪。花影低将新月碍。小阑干外深深拜。
句
作者：孙月境
朝代：宋

莫欺春到荼䕷尽，更有杨花落后飞。
句
作者：孙月境
朝代：宋

莫欺春到荼蘼尽，更有杨花落后飞。
秋兴亭
作者：孙杓
朝代：宋
体裁：七言绝句

前有长江后有湖，天将此景属吾徒。当时想未见秋兴，谩说南楼天下无。
纪申提学高行
作者：孙松寿
朝代：宋

忆昔儿童饱梨栗，斑衣偃伏先君侧。每闻正色说我翁，口口奇奇长太息。先君墓草今芊芊，尚想遗言过庭日。恨无佳传掬芳馨，洗我肝心百非僻。一朝幽镌晃入手，刓忍如怀夜光璧。男儿大节要奇伟，一日成就天所锡。我翁当年鸾鹤雏，一别旧巢无处觅。桑弧射处掩蓬蒿，独把窅窊飞俊翮。杨宗不绝仅如线，大义欲归归不得。凝香夜半祷灵空，愿杨有子归宫室。果然天助两飞鸿，翁喜当兴子云宅。绛霄回首拟归来，抚我恩深重嗟惜。弃官十载营旨甘，送死养生无一失。寸心安矣指白云，百拜双亲泪濡席。茅檐虽陋生处所，此心不以万钟易。几年夜泪湿衾裯，今作儿啼情自适。登堂悲喜动行人，里巷喧呼手加额。珠还合浦已无憾，老蚌沙泥忍遗逸。穷檐忽见相抱持，孺慕丹心始云毕。一子来归咏白华，三家孝爱融春色。雍容去就良可观，无乃扶持有神物。始知造化惜颓波，畀以难能令一出。玉堂丈人风教手，一日得之几折屐。何不荐之陛下圣，蜀有孝子声藉藉。奇人异行感至尊，凤诏褒华宠其实。人间一日传万口，坐使浇风四方激。佥谋方欲置廊庙，病卧王州嗟易箦。短生梦幻何足悲，此念未随生死隔。百身莫赎叹朝露，端合天公任其责。真人慨念录其孤，椽笔大书光史策。丈夫乃尔亦何憾，鬼哭人号空怨忆。萧萧绿野长安道，万里羁魂动行客。只今四海归宗议，字字秋霜凛寒日。一言我欲招翁魂，香骨有灵宜可格。圣朝当今以孝治，好树丰碑旌洁白。磨崖百丈置岩阿，当有山灵夜呵诘。诸郎况是足风规，请叩帝阍为此策。长使千秋孝子碑，屹与岷峨对翁室。